
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2735 

16 Δεκεμβρίου 2015 


ΑΠΟΦΑΣΕΙ Σ 

Αριθμ. ΥΠΠΟΑ/ΓΔΥΑ/ΔΕΑΕΑ/ΤΣΟΕΚ/ 
343869/20330/3484/75 

Κανονισμός σχέσεων Σωματείων και Αμειβομένων Πε- 

τοσφαιριστών (αρ. 87 του Ν. 2725/1999 όπως ισχύει)». 

Ο ΥΦΥΠΟΥΡΓΟΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 2725/1999 «Ερασιτεχνικός και επαγγελματι¬ 
κός αθλητισμός και άλλες διατάξεις» (ΦΕΚ 121/Α71999), 
όπως ισχύει. 

β) Του Ν. 4326/2015 «Επείγοντα μέτρα για την αντιμε¬ 
τώπιση της βίας στον αθλητισμό και άλλες διατάξεις» 
(ΦΕΚ 49/Α/2015) όπως ισχύει. 

γ) Του Π.δ. 63/2005 «Κωδικοποίηση της Νομοθεσίας 
για την Κυβέρνηση και τα Κυβερνητικά Όργανα» (ΦΕΚ 
98/Α72005). 

δ) Του Π.δ. 104/2014 «Οργανισμός Υπουργείου Πολιτι¬ 
σμού και Αθλητισμού»(ΦΕΚ 171/Α72014), όπως τροποποι¬ 
ήθηκε με το άρθρο 9 του Ν.4326/2015 (ΦΕΚ 49/Α72015). 

ε) Του Π.δ. 70/2015 «Σύσταση και μετονομασία Υπουρ¬ 
γείων, μεταφορά της Γ ενικής Γ ραμματείας Αθλητισμού» 
(ΦΕΚ 114/Α72015). 

στ) Του Π.δ. 73/2015 «Διορισμός Αντιπροέδρου της 
Κυβέρνησης ,Υπουργών, Αναπληρωτών Υπουργών και 
Υφυπουργών» (ΦΕΚ 116/Α72015). 

2. Την υπ’ αριθμ. ΥΠΠΟΑ/ΓΔΥΑ/ΑΤΔΑΔΤΑ/273142/ 
16055/3908 απόφαση του Πρωθυπουργού και του Υπουρ¬ 
γού Πολιτισμού και Αθλητισμού «Ανάθεση αρμοδιοτήτων 
στον Υφυπουργό Πολιτισμού και Αθλητισμού Χαράλα¬ 
μπο - Σταύρο Κοντονή του Νικολάου» (ΦΕΚ 2155/Β72015). 

3. Την υπ’ αριθμ. ΥΠΠΟΑ/ΓΔΥΑ/ΑΤΔΑΔΤΑ/289651/ 
16974/4105 Μεταβίβαση του δικαιώματος υπογραφής 
«Με εντολή Υφυπουργού» στο Γ ενικό Γ ραμματέα Αθλη¬ 
τισμού, τον Προϊστάμενο Γενικής Διεύθυνσης Υποστή¬ 
ριξης Αθλητισμού, τους Προϊσταμένους Διευθύνσεων, 
Τ μημάτων και Αυτοτελών Τ μημάτων της Γ ενικής Γ ραμ¬ 
ματείας Αθλητισμού του Υπουργείου Πολιτισμού και 
Αθλητισμού (ΦΕΚ 2327/2015). 

4. Το υπ’ αριθμ. 1772/28-11-2014, ΥΠΟΠΑΙΘ/ΓΡ.ΥΦ/212592/ 
1431/30-7-2015 και ΥΠ.ΠΟ./296948/29-10-2015 έγγραφα 
των: Ελληνικής Ομοσπονδίας Πετοσφαίρισης -Ένωσης 


Σωματείων Αμειβομένων Πετοσφαιριστών - Πανελλήνιου 
Συνδέσμου Αμειβομένων Πετοσφαιριστών.Πετοσφαιρι- 
στών περί κανονισμού σχέσεων σωματείων και αμειβο- 
μένων πετοσφαιριστών. 

5. Το υπ’ αριθμ. ΔΥ/23-12-2014 έγγραφο της Διεύθυν¬ 
σης Επαγγελματικού Αθλητισμού και Επαγγελμάτων 
Αθλητισμού περί κανονισμού σχέσεων σωματείων και 
αμειβομένων Πετοσφαιριστών. 

6. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Την έγκριση του Κανονισμού Σχέσεων Σωματείων και 
Αμειβομένων Πετοσφαιριστών (αρ. 87 του Ν. 2725/1999 
όπως ισχύει) όπως έχει συμφωνηθεί από τα συμβαλ¬ 
λόμενα μέρη: 

ΚΕΦΑΛΑΙΟ Α' 

Έννοια αμειβόμενου πετοσφαιριστή - 
Κτήση ιδιότητας αυτού 

Άρθρο 1 
Έναρξη ισχύος 

1. Ο παρών κανονισμός αποτελεί σύμβαση μεταξύ 
της Ελληνικής Ομοσπονδίας Πετοσφαίρισης (Ε.Ο.ΠΕ), 
της Ένωσης Σωματείων Αμειβομένων Πετοσφαιριστών 
(Ε.Σ.Α.Π) και του Πανελλήνιου Συνδέσμου Αμειβομένων 
Πετοσφαιριστών (ΠΑ.Σ.Α.Π) μετά από ομόφωνη απόφα¬ 
σή τους σύμφωνα με τις διατάξεις του άρθρου 87 του 
Ν. 2725/1999, όπως ισχύει. 

2. Η ισχύς της αποφάσεως αυτής αρχίζει από τη δη¬ 
μοσίευσή της στην Εφημερίδα της Κυβερνήσεως και 
έχει διάρκεια τουλάχιστον τρία (3) έτη. 

3. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αρθρο 2 

Έννοια αμειβόμενου πετοσφαιριστή 

1. Για την εφαρμογή των διατάξεων του παρόντος 
κανονισμού αμειβόμενος πετοσφαιριστής είναι ο με 
σύμβαση εξαρτημένης εργασίας για παροχή αθλητι¬ 
κών υπηρεσιών (συμβόλαιο) συνδεόμενος με αθλητικό 
σωματείο, που έχει ιδρύσει Τμήμα Αμειβόμενων Πετο- 
σφαιριστών εφεξής καλούμενο χάριν συντομίας σωμα¬ 
τείο -ΤΑΑ σύμφωνα με τις διατάξεις των άρθρων 85 επ. 
του Ν. 2725/1999 όπως ισχύει. 

2. Οι συμβάσεις εργασίας αμειβόμενων πετοσφαιρι- 
στών διέπονται από τις διατάξεις της εργατικής νομο¬ 
θεσίας, του Ν. 2725/1999, όπως ισχύει, και του παρόντος 
κανονισμού. 

Άρθρο 3 

Κτήση ιδιότητας του αμειβόμενου πετοσφαιριστή 

1. Η ιδιότητα του αμειβομένου πετοσφαιριστή, αποκτά¬ 
ται με την υπογραφή από αυτόν, του, κατά το άρθρο 1 
του παρόντος κανονισμού, συμβολαίου. 

2. Το εν λόγω συμβόλαιο του αθλητή με το σωμα¬ 
τείο - Τ.Α.Α μπορεί να υπογράφει κατά τη διάρκεια 
της στον ειδικό κανονισμό οριζόμενης μεταγραφικής 
περιόδου, με τις εξαιρέσεις που προβλέπονται στον 
παρόντα κανονισμό. 

3. Οποιαδήποτε γραπτή συμφωνία μεταξύ σωματεί¬ 
ου - Τ.Α.Α και αθλητή που συνάπτεται πριν από τη 
μεταγραφική περίοδο για την παροχή από αυτόν υπη¬ 
ρεσιών είναι άκυρη, ακόμη και αν πρόκειται για ανανέ¬ 
ωση συμβολαίου αθλητή που ανήκει στη δύναμη του 
σωματείου - Τ.Α.Α. 

ΚΕΦΑΛΑΙΟ Β' 

Συμβόλαιο- Τύπος - Διάρκεια - Ανανέωση αυτού 

Αρθρο 4 

Περιεχόμενο συμβολαίου 

Στο συμβόλαιο για παροχή αθλητικών υπηρεσιών πρέ¬ 
πει να αναφέρονταί: 

α) Η χρονική διάρκεια της ισχύος του, καθώς και οι 
όροι λύσης και καταγγελίας αυτού. 

β) Τα χρηματικά ποσά που κατέβαλε το σωματείο - 
Τ.Α.Α προς τον πετοσφαιριστή και προς το σωματείο 
που ανήκει ο πετοσφαιριστής (ημεδαπός ή αλλοδαπός). 

γ) Οι αμοιβαίες υποχρεώσεις των συμβαλλομένων 
μερών. 

δ) Οι κάθε είδους παροχές (τακτικές και έκτακτες) του 
σωματείου - Τ.Α.Α, προς τον πετοσφαιριστή, οι οποίες 
πρέπει να ορίζονται και να χαρακτηρίζονται ρητά. 

ε) Η μνεία ότι όλες οι μεταξύ τους σχέσεις διέπονται 
από τις διατάξεις του παρόντος Κανονισμού. 

στ) Η μνεία ότι οι κάθε είδους διαφορές που προκύ¬ 
πτουν από τις σχέσεις τους υπάγονται στη δικαιοδοσία 
των αρμοδίων κατά περίπτωση αθλητικών οργάνων της 
Ε.Σ.Α.Π και Ε.Ο.ΠΕ που είναι αρμόδια για τα Τμήματα 
Αμειβόμενων Πετοσφαιριστών. 

ζ) Η πλήρης διεύθυνση της κατοικίας του Πετοσφαι- 
ριστή καθώς και ο διορισμός αντικλήτου αυτού για τις 
προς αυτόν κοινοποιήσεις κάθε είδους εγγράφων του 
σωματείου - Τ.Α.Α και των αρμοδίων για την Πετοσφαί- 
ριση αρχών. Ως αντίκλητος μπορεί να ορισθεί δικηγό¬ 
ρος ή πρόσωπο που διαμεσολαβεί στην κατάρτιση των 
συμβολαίων μεταξύ αμειβόμενων αθλητών και σωματεί¬ 
ου - ΤΑΑ (μάνατζερ) σύμφωνα με το άρθρο 90§9 του 
Ν. 2725/1999 όπως ισχύει και την κατ’ εξουσιοδότηση 
αυτού εκδοθησόμενη Υπουργική απόφαση. 

Αρθρο 5 

Τύπος Συμβολαίου - Επικύρωση από την ΕΣΑΠ 

1. Το συμβόλαιο μεταξύ σωματείου - Τ.Α.Α Α1 Εθνικής 
Κατηγορίας ανδρών και πετοσφαιριστή συντάσσεται 
σε πέντε (5) αντίγραφα και σε ειδικό έντυπο που χο¬ 
ρηγείται από την Ε.Σ.Α.Π και υποβάλλεται σε αυτή για 
επικύρωση από το σωματείο - Τ.Α.Α, το αργότερο σε 
πέντε (5) ημέρες από την ημέρα της υπογραφής του. 


Για τα συμβόλαια μεταξύ σωματείων - Τ.Α.Α Α2 Εθνι¬ 
κής Κατηγορίας και πετοσφαιριστών ισχύουν αναλογικά 
τα προβλεπόμενα στον παρόντα κανονισμό, όμως αρ¬ 
μόδια για την επικύρωσή τους είναι η Ε.Ο.ΠΕ. 

2. Η Ε.Σ.Α.Π, μέσα σε πέντε (5) ημέρες από τη λήψη 
του συμβολαίου, ελέγχει σε συνεργασία με το τμήμα 
Μητρώου της Ε.Ο.ΠΕ., αν ο αθλητής έχει δικαίωμα κατά 
τους οικείους κανονισμούς να συνάψει σύμβαση με το 
Τ.Α.Α, ελέγχει τη νομιμότητα των όρων του, το επικυρώ¬ 
νει και το καταχωρεί σε ειδικό βιβλίο που τηρείται για 
το σκοπό αυτό. Αν κατά τον έλεγχο διαπιστωθεί νομικό 
ελάττωμα ή έλλειψη των στοιχείων του άρθρου 3 του 
παρόντος Κανονισμού ή οποιουδήποτε άλλου όρου που 
καθορίζουν ειδικές διατάξεις, η Ε.Σ.Α.Π, το επιστρέφει 
αμέσως στο οικείο σωματείο - 

3. ΤΑΑ, το οποίο έχει την υποχρέωση μέσα σε πέντε 
(5) ημέρες από τη λήψη του να προβεί στις απαραίτητες 
διορθώσεις ή συμπληρώσεις και να το επανυποβάλλει 
για έλεγχο. Μετά τον τελικό έλεγχο του συμβολαίου και 
την καταχώρησή του στο τηρούμενο βιβλίο της Ε.Σ.Α.Π, 
η τελευταία στέλνει από ένα (1) επικυρωμένο αντίγρα¬ 
φο στο σωματείο - ΤΑΑ και στον πετοσφαιριστή, ένα 
στην Ε.Ο.ΠΕ. συνοδευόμενο από αίτημα για την έκδοση 
δελτίου αθλητικής ιδιότητας στον πετοσφαιριστή, ενώ 
έχει και την υποχρέωση να στείλει όμοιο αντίγραφο 
και στον ΠΑ.Σ.Α.Π. 

4. Ειδικά για τα ποσά που καταβάλλονται από σω¬ 
ματείο - Τ.Α.Α για την απόκτηση πετοσφαιριστή, με 
μετεγγραφή ή ύστερα από ανανέωση συμβολαίου, απα¬ 
ραίτητη προϋπόθεση για την επικύρωση του συμβολαί¬ 
ου είναι η συνυποβολή και επισύναψη στο συμβόλαιο 
αντιγράφου τριπλότυπου είσπραξης του φόρου που 
αναλογεί, κατά τις κείμενες φορολογικές διατάξεις, και 
ο οποίος παρακρατείται και αποδίδεται με φροντίδα 
του σωματείου - Τ.Α.Α. 4. Κάθε τροποποίηση των όρων 
του συμβολαίου από τα συμβαλλόμενα μέρη, πρέπει 
απαραίτητα να επικυρώνεται από την Ε.Σ.Α.Π, σύμφω¬ 
να με όσα ορίζονται στις παρ. 1, 2 και 3 του παρόντος 
άρθρου, διαφορετικά δεν έχει καμία ισχύ ως προς την 
Ε.Σ.Α.Π και τα όργανά της. 

5. Ειδικά για συμβόλαια που συνάπτονται με αλλοδα¬ 
πούς πετοσφαιριστές απαιτείται για την έγκρισή τους 
η συνυποβολή και συνυπογραφή του συμβολαίου που 
περιλαμβάνει και επίσημη μετάφραση στην αγγλική ή 
άλλη αντίστοιχη με την υπηκοότητα του πετοσφαιριστή 
γλώσσα. 

6. Η ευθύνη για την εμπρόθεσμη και παραδεκτή υποβο¬ 
λή των συμβολαίων βαρύνει αποκλειστικά το σωματείο - 
Τ.Α.Α. Αν παρέλθει άπρακτη η προθεσμία υποβολής του 
συμβολαίου ή της τροποποίησης αυτού, το σωματείο - 
Τ.Α.Α ευθύνεται έναντι του πετοσφαιριστή για κάθε θε¬ 
τική ή αποθετική ζημία από την παράλειψη αυτή. 

7. Απαραίτητη προϋπόθεση για την κατά την παρά¬ 
γραφο 1 ανωτέρω επικύρωση από την Ε.Σ.Α.Π οποιου- 
δήποτε συμβολαίου, είναι η προσκόμιση σε αυτήν, μετά 
του συμβολαίου, και αποδεικτικού κατάθεσης ποσού 
εκατό ευρώ (€ 100,00) σε τραπεζικό λογαριασμό του 
ΠΑ.Σ.Α.Π. 

Αρθρο 6 

Χρονική διάρκεια του συμβολαίου 

1. Με την επιφύλαξη των διατάξεων του επόμενου 
άρθρου, η χρονική διάρκεια του συμβολαίου καθορίζεται 

ελεύθερα από τα συμβαλλόμενα μέρη, δεν επιτρέπεται 
όμως με ποινή ακυρότητας να είναι μικρότερη από έξι 
(6) μήνες και μεγαλύτερη από πέντε (5) χρόνια. Σε κάθε 
περίπτωση η λήξη της χρονικής διάρκειας του συμβο¬ 
λαίου πρέπει να συμπίπτει με την τελευταία πριν την 
έναρξη της μεταγραψικής περιόδου ημέρα (31 Μα'ΐου 
κάθε έτους) 2. Η με οποιοδήποτε τρόπο ή συμφωνία 
μονομερής ανανέωση του συμβολαίου απαγορεύεται, 
τυχόν δε γινόμενη είναι απολύτως άκυρη και συνεπά¬ 
γεται τις συνέπειες της παραγράφου 8 του άρθρου 88 
του Ν. 2725/1999, όπως ισχύει. 

Αρθρο 7 

Συμβόλαια εκπαιδευόμενων αθλητών 

1. Εκπαιδευόμενοι αθλητές κάτω των δεκαοκτώ (18) 
ετών δεν επιτρέπεται να συνάπτουν σύμβαση παροχής 
αθλητικών υπηρεσιών σε σωματεία - Τ.Α.Α, αλλά ανή¬ 
κουν στο δυναμικό του σωματείου τους ως ερασιτέχνες. 

2. Ερασιτέχνης αθλητής που συμπληρώνει το δέκατο 
όγδοο έτος της ηλικίας του έχει υποχρέωση υπογραφής 
συμβολαίου με το ΤΑΑ του σωματείου στο οποίο ανήκει, 
εφόσον το ΤΑΑ το επιθυμεί. Το συμβόλαιο αυτό πρέπει 
να υποβληθεί στην Ε.Σ.Α.Π το αργότερο μέχρι και την 
15η Ιουνίου κάθε χρόνου για αθλητές που συμπλήρωσαν 
το δέκατο όγδοο έτος της ηλικίας τους από την 16η Ιου¬ 
νίου του προηγούμενου έτους μέχρι την ημέρα εκείνη. 

Η χρονική διάρκεια του συμβολαίου αυτού καθορίζεται 
αποκλειστικά από το σωματείο - Τ.Α.Α για μία μόνο 
φορά σε ένα (1) μέχρι τρία (3) χρόνια, επιτρέπεται όμως 
συμφωνία των συμβαλλομένων κατά την υπογραφή του 
συμβολαίου για διάρκεια αυτού μεγαλύτερη των τριών 
(3) ετών, αλλά το πολύ μέχρι πέντε (5) έτη. 

3. Σε περίπτωση άρνησης του ερασιτέχνη αθλητή που 
έχει συμπληρώσει τα δεκαοκτώ του χρόνια να συμμορ¬ 
φωθεί με τα παραπάνω, το σωματείο - Τ.Α.Α δικαιούται, 
αφού τον καλέσει με εξώδικη επιστολή, να καταθέσει 
μέχρι την 15η Ιουνίου μονομερώς το συμβόλαιό του στην 
Ε.Σ.Α.Π, ενώ ο αθλητής δεν δικαιούται να μεταγράφει 
σε οποιοδήποτε σωματείο ή ΤΑΑ καθ’ όλη τη διάρκεια 
του συμβολαίου που κατατέθηκε μονομερώς. 

4. Στην περίπτωση που ο ερασιτέχνης αθλητής συ¬ 
μπληρώσει το δέκατο όγδοο έτος της ηλικίας του και 
το Τ.Α.Α του σωματείου, στο οποίο ανήκει δεν επιθυμεί 
να τον εντάξει στη δύναμή του ως αμειβόμενο σύμφωνα 
με τα παραπάνω ή αφήσει να παρέλθει η 15η Ιουνίου 
χωρίς να υποβάλλει το συμβόλαιο μονομερώς, ο πε- 
τοσφαιριστής καθίσταται ελεύθερος να μετεγγραφεί 
σε άλλο σωματείο κατά την μεταγραφική περίοδο που 
ακολουθεί. 

5. Αθλητής που ανήκει σε σωματείο που διατηρεί Τ.Α.Α 
και μεταγράφεται σε ομάδα του εξωτερικού υπογράφο¬ 
ντας σύμβαση παροχής αθλητικών υπηρεσιών χωρίς τη 
συγκατάθεση του ΤΑΑ από το οποίο προέρχεται, πριν 
τη συμπλήρωση του δέκατου όγδοου έτους της ηλικίας 
του ή πριν την επόμενη από την 15η Ιουνίου κατά τα 
παραπάνω ή και πριν τη συμπλήρωση του χρονικού 
διαστήματος δέσμευσής του στο Τ.Α.Α σε περίπτωση 
υποβολής μονομερούς συμβολαίου, δεν μπορεί να με¬ 
ταγράφει σε άλλο σωματείο ή Τ.Α.Α στην Ελλάδα, αλλά 
μετά την επιστροφή του εντάσσεται στο Τ.Α.Α του σω¬ 
ματείου που ανήκε, με την υποχρέωση να εκπληρώσει 
προς αυτό την υποχρέωση που είχε κατά το χρόνο που 
μεταγράφηκε στην ομάδα του εξωτερικού. Το Τ.Α.Α του 


σωματείου στο οποίο ανήκει είναι υποχρεωμένο, αν 
επιθυμεί να τον διατηρήσει στη δύναμή του να ακολου¬ 
θήσει τη διαδικασία της παραγράφου 3 του παρόντος. 

6. Τα Σωματεία που διατηρούν Τ.Α.Α, δικαιούνται να 
διατηρούν στην δύναμη τους αθλητές ηλικίας δεκαοκτώ 
(18), σύμφωνα με τα παραπάνω, έως την εκάστοτε ηλικία, 
η οποία παρέχει δικαίωμα συμμετοχής στο Εφηβικό 
Πρωτάθλημα και ορίζεται σχετικά από την Ε.Ο.ΠΕ, οι 
οποίοι δεν θα συμπεριλαμβάνονται στην δύναμη του 
Τ.Α.Α, αλλά θα μπορούν να συμμετέχουν στους αγώνες 
του ως άνω Πρωταθλήματος Εφήβων της Ε.Ο.ΠΕ ή / 
και σε ειδικό Πρωτάθλημα Νέων που θα διοργανώνει η 
Ε.Σ.Α.Π. Οι αθλητές αυτοί, διαθέτουν Δελτία Ορισμένου 
Χρόνου στο ερασιτεχνικό Σωματείο, κατά τα προβλεπό- 
μενα στον αντίστοιχο κανονισμό της Ε.Ο.ΠΕ, δεν ανή¬ 
κουν όμως στο Τ.Α.Α και δεν μπορούν να αγωνίζονται 
σε αγώνες του, παρά μόνο εάν συνάψουν Συμβόλαιο 
Αμειβόμενου Αθλητή και ενταχθούν στην δύναμη του 
Τ.Α.Α. Το Συμβόλαιο αυτό μπορεί να συναφθεί οπο¬ 
τεδήποτε. Αθλητές που, την 15η Ιουνίου κάθε χρόνου 
έχουν συμπληρώσει το 21ο έτος της ηλικίας τους και 
δεν έχουν υπογράψει Συμβόλαιο με το αντίστοιχο Τ.Α.Α, 
θεωρούνται αυτόματα αποδεσμευμένοι. 

Αρθρο 8 

Συμβόλαια αθλητών σωματείου που ιδρύει ΤΑΑ 

1. Οι αθλητές σωματείου που ιδρύει Τ.Α.Α έχουν υπο¬ 
χρέωση υπογραφής συμβολαίου με το ΤΑΑ του σωμα¬ 
τείου στο οποίο ανήκουν, εφόσον το Τ.Α.Α το επιθυμεί. 

Το συμβόλαιο αυτό πρέπει να υποβληθεί στην Ε.Σ.Α.Π 
το αργότερο μέχρι την 30η Ιουνίου του χρόνου κατά 
τον οποίο ιδρύεται το Τ.Α.Α. Η χρονική διάρκεια του 
συμβολαίου αυτού καθορίζεται αποκλειστικά από το 
Τ.Α.Α σε ένα (1) μέχρι τρία (3) χρόνια, επιτρέπεται όμως 
συμφωνία των συμβαλλομένων κατά την υπογραφή του 
συμβολαίου για διάρκεια αυτού μεγαλύτερη των τριών 
(3) ετών, αλλά το πολύ μέχρι πέντε (5) έτη. Εξαιρούνται 
του παρόντος αθλητές που συνδέονται με το σωμα¬ 
τείο με δελτία ορισμένου χρόνου εκδοθέντα από την 
Ε.Ο.ΠΕ, τα οποία λήγουν πριν την επόμενη μεταγραφική 
περίοδο. 

2. Σε περίπτωση άρνησης του ερασιτέχνη αθλητή που 
ανήκει σε σωματείο που ιδρύει ΤΑΑ να συμμορφωθεί 
με τα παραπάνω, το Τ.Α.Α δικαιούται, αφού τον καλέσει 
με εξώδικη επιστολή, να καταθέσει μέχρι την 30η Ιου¬ 
νίου μονομερώς το συμβόλαιό του στην Ε.Σ.Α.Π, ενώ ο 
αθλητής δεν δικαιούται να μεταγράφει σε οποιοδήποτε 
σωματείο ή Τ.Α.Α καθ’ όλη τη διάρκεια του συμβολαίου 
που κατατέθηκε μονομερώς. 

3. Στην περίπτωση που το νεοϊδρυθέν Τ.Α.Α του σω¬ 
ματείου στο οποίο ανήκει ο ερασιτέχνης αθλητής δεν 
επιθυμεί να τον εντάξει στη δύναμή του ως αμειβόμενο 
σύμφωνα με τα παραπάνω ή αφήσει να περάσει η 30η 
Ιουνίου χωρίς να υποβάλλει το συμβόλαιο μονομερώς, ο 
πετοσφαιριστής καθίσταται ελεύθερος να μετεγγραφεί 
σε άλλο σωματείο κατά την μεταγραφική περίοδο που 
ακολουθεί. 

Αρθρο 9 

Λήξη συμβολαίου - Ανανέωση 

1. Με τη λήξη του συμβολαίου το σωματείο - Τ.Α.Α και 
ο πετοσφαιριστής μπορούν να υπογράφουν νέο συμβό¬ 
λαιο με τους όρους που επιθυμούν. 

2. Σε περίπτωση που το σωματείο - Τ.Α.Α και ο πετο- 
σφαιριστής δεν συμφωνήσουν ανανέωση της συνεργα¬ 
σίας τους, ο αθλητής είναι ελεύθερος να μεταγράφει 
ως αποδεσμευμένος σε οποιοδήποτε σωματείο ή να 
υπογράψει συμβόλαιο με οποιοδήποτε σωματείο ή Τ.Α.Α 
επιθυμεί. 

3. Οποιαδήποτε συμφωνία αθλητή με σωματείο - Τ.Α.Α 
είτε για υποχρέωση παροχής ανταλλάγματος εκ μέρους 
του αθλητή με τη λήξη συμβολαίου είτε για πρόβλεψη 
διαδικασίας προσφοράς - αντιπροσφοράς με τη λήξη 
του συμβολαίου είναι άκυρη. 

ΚΕΦΑΛΑΙΟ Γ' 

Άρθρο 10 

Λύση του Συμβολαίου 
Το συμβόλαιο λύεται: 

α. Εάν περάσει η χρονική διάρκεια του αρχικού συμ¬ 
βολαίου ή του τυχόν ανανεωθέντος. 
β. Με κοινή συναίνεση των ενδιαφερομένων μερών, 
γ. Με μονομερή καταγγελία από το ΤΑΑ για τους 
παρακάτω λόγους: 

γ.1. Λόγω επιβολής από τα αρμόδια όργανα ποινής 
για παραπτώματα τα οποία από τη φύση τους δεν αρ¬ 
μόζουν της οφειλόμενης αθλητικής συμπεριφοράς του 
πετοσφαιριστή και εφόσον η ποινή αυτή συνεπάγεται 
αποκλεισμό αυτού από τους αγώνες για τουλάχιστον 
οκτώ (8) αγωνιστικές ημέρες συνολικά. 

γ.2. α) Συνέπεια φυσικής ανικανότητας του πετοσφαι- 
ριστή, η οποία θα διαπιστώνεται κατά τη διαδικασία των 
όσων ορίζει το άρθρο 11 του παρόντος, λόγω ατυχήμα¬ 
τος αυτού που έγινε εκτός αγώνα ή προπονήσεως του 
σωματείου - Τ.Α.Α που ανήκει, διάρκειας περισσότερο 
των πέντε (5) μηνών συνεχόμενα για συμβόλαιο διάρ¬ 
κειας ενός (1) έτους και περισσότερο των επτά (7) μη¬ 
νών συνεχόμενα για συμβόλαιο άνω του ενός (1) έτους, 
εξαιτίας των οποίων δεν μπορεί να παρακολουθεί τις 
προπονήσεις και να μετέχει στους αγώνες. 

β) Συνεπεία ατυχήματος του πετοσφαιριστή, που έγι¬ 
νε κατά την διάρκεια του αγώνα ή προπονήσεως στο 
σωματείο - Τ.Α.Α που ανήκει, εφόσον η ανικανότητα 
συμμετοχής, η οποία επίσης θα διαπιστώνεται κατά τη 
διαδικασία, των όσων ορίζει το άρθρο 11 του παρόντος 
από αυτήν την αιτία στους αγώνες και τις προπονήσεις 
διήρκεσε περισσότερο των έξι (6) μηνών συνεχόμενα για 
συμβόλαια διάρκειας ενός (1) έτους, περισσότερο των 
εννέα (9 μηνών συνεχόμενα, για συμβόλαια διάρκειας 
δυο (2) ετών και περισσότερο των δώδεκα (12) μηνών 
συνεχόμενα για συμβόλαιο διάρκειας άνω των δύο ετών. 

γ.3. Λόγω οριστικής διαγραφής του πετοσφαιριστή 
από το μητρώο αμειβομένων πετοσφαιριστών, 
γ.4. Συνεπεία στρατεύσεως του αθλητή, εφόσον αυ¬ 
τός κατά την υπογραφή του συμβολαίου δεν είχε γνω¬ 
στοποιήσει στο σωματείο - Τ.Α.Α την ύπαρξη τέτοιας 
υποχρεώσεως. 

γ.5. Συνεπεία χρήσεως αναβολικών και άλλων απα¬ 
γορευμένων ουσιών ή άλλης παράβασης ντόπινγκ από 
πλευράς του αθλητή. 

γ.6 Λόγω συμμετοχής του, χωρίς την έγκριση του 
σωματείου σε άλλες αθλητικές δραστηριότητες, π.χ 
συμμετοχή σε αγώνες όοαείι νοΙΙογ ή σε αγώνες άλλου 
αθλήματος. 

γ.7 Συνεπεία άλλου σπουδαίου λόγου, 
δ. Με μονομερή καταγγελία από τον αθλητή για τους 
παρακάτω λόγους: 


δ.1. Συνεπεία μη καταβολής από το σωματείο - Τ.Α.Α 
οποιουδήποτε μισθού και οποιοσδήποτε δόσης τακτικών 
ή έκτακτων αποδοχών του πετοσφαιριστή για χρονι¬ 
κό διάστημα, τουλάχιστον τριάντα (30) ημερών από τη 
δήλη ημέρα, κατά την οποία αυτή έγινε ληξιπρόθεσμη 
και έπρεπε να καταβληθεί. 

δ.2. Συνεπεία άλλου σπουδαίου λόγου. Ο υποβιβασμός 
του σωματείου στην Α2 ή τη Β' Εθνική κατηγορία δεν 
συνιστά σπουδαίο λόγο, εκτός της περιπτώσεως που 
αυτή οφείλεται σε ποινή λόγω δωροδοκίας στην οποία 
με τελεσίδικη απόφαση προκύπτει συμμετοχή των διοι- 
κούντων το σωματείο στην αξιόποινη πράξη. 

Άρθρο 11 

Συνέπειες λύσης του συμβολαίου 

1. Σε περίπτωση λύσης συμβολαίου λόγω λήξεως αυ¬ 
τού ή με κοινή συναίνεση των μερών, ο αθλητής είναι 
ελεύθερος να μεταγράφει με αποδέσμευση σε οποιοδή- 
ποτε ερασιτεχνικό σωματείο ή να υπογράψει συμβόλαιο 
με οποιοδήποτε Τ.Α.Α στην πρώτη μετά τη λύση του 
συμβολαίου μεταγραφική περίοδο. 

2. Στην περίπτωση γ' του προηγούμενου άρθρου και 
για όλες τις αναφερόμενες σε αυτό περιπτώσεις, η 
κατάθεση της αίτησης από το Τ.Α.Α στην Επιτροπή 
Επίλυσης Οικονομικών Διαφορών, που περιλαμβάνει τη 
μονομερή καταγγελία συνεπάγεται άμεσα την αποδέ¬ 
σμευση του αθλητή. Εφόσον κριθεί από την Επιτροπή 
ότι η καταγγελία έγινε για σπουδαίο λόγο, το σωμα¬ 
τείο - Τ.Α.Α δεν έχει άλλη οικονομική υποχρέωση απέ¬ 
ναντι στον αθλητή, πέραν των τακτικών και έκτακτων 
αποδοχών μέχρι και την ημέρα της καταγγελίας. Αντί¬ 
θετα αν κριθεί ότι η καταγγελία δεν έγινε για σπουδαίο 
λόγο, το Τ.Α.Α διατηρεί τις οικονομικές υποχρεώσεις του 
απέναντι στον αθλητή. Σε κάθε περίπτωση ο αθλητής 
δικαιούται να μεταγράφει με αποδέσμευση σε οποιο- 
δήποτε ερασιτεχνικό σωματείο ή να υπογράψει συμβό¬ 
λαιο με οποιοδήποτε άλλο Τ.Α.Α στην πρώτη μετά την 
καταγγελία μεταγραφική περίοδο ή στην τρέχουσα, αν 
η καταγγελία έγινε κατά τη διάρκεια αυτής. 

3. Στην περίπτωση δ' του προηγούμενου άρθρου, όταν 
υπαίτιο της λύσεως του συμβολαίου είναι το Τ.Α.Α, ο 
αθλητής καθίσταται ελεύθερος να υπογράψει συμβό¬ 
λαιο με άλλο Τ.Α.Α ή να μετεγγραφεί με αποδέσμευση 
σε ερασιτεχνικό σωματείο, στην πρώτη μετά την τε¬ 
λεσιδικία της απόφασης που λύνει το συμβόλαιο με- 
ταγραφική περίοδο ή στην τρέχουσα, αν η τελεσιδικία 
επήλθε κατά τη διάρκεια αυτής. Στην περίπτωση αυτή 
πέρα από τις αποδοχές του που αντιστοιχούν στο χρο¬ 
νικό διάστημα μέχρι την τελεσιδικία της απόφασης, ο 
αθλητής δικαιούται με νέα προσφυγή να διεκδικήσει και 
το υπόλοιπο των τακτικών και έκτακτων αποδοχών του 
βάσει του λυθέντος συμβολαίου μέχρι την ημέρα υπο¬ 
γραφής Συμβολαίου σε άλλο ΤΑΑ ή μετεγγραφής του 
σε ερασιτεχνικό Σωματείο, ή στο εξωτερικό, όχι όμως 
πέραν της λήξης της τρέχουσας αγωνιστικής περιόδου. 

Αρθρο 12 

Διαπίστωση Ανικανότητας 

1. Η ανικανότητα του πετοσφαιριστή (φυσική ή λόγω 
ατυχήματος) διαπιστώνεται από τριμελή επιτροπή, η 
οποία αποτελείται από ιατρούς που ορίζονται με από¬ 
φαση του Δ.Σ της Ε.Σ.Α.Π. Στην περίπτωση αυτή μπορεί 
να μετέχουν χωρίς ψήφο και δύο (2) ιατροί οριζόμενοι 
από τα ενδιαφερόμενο μέρη. 

2. Το πόρισμα της επιτροπής εκδίδεται το αργότερο 
μέσα σε είκοσι πέντε (25) ημέρες από της συγκροτήσε- 
ώς της και δεσμεύει υποχρεωτικά και τα δύο ενδιαφε¬ 
ρόμενο μέρη. Η Ε.Σ.Α.Π κοινοποιεί από ένα αντίγραφο 
του ως άνω πορίσματος στα ενδιαφερόμενο μέρη μέσα 
σε οκτώ (8) ημέρες από την περιέλευση αυτού σε αυτήν. 

3. Η δαπάνη της επιτροπής βαρύνει την Ε.Σ.Α.Π πλην 
της αναφερόμενης στους τυχόν μετέχοντες αυτής ια¬ 
τρούς των ενδιαφερομένων, η οποία βαρύνει τους ορί¬ 
ζοντες αυτούς. 

4. Κατά του ανώτερου πορίσματος μπορούν να υπο¬ 
βληθούν αντιρρήσεις εντός οκτώ (8) ημερών από της 
κοινοποιήσεώς του στους ενδιαφερομένους ενώπιον του 
καθ’ ύλην Δ/ντή της κατά περίπτωση αρμόδιας Κλινικής 
Δημόσιου Νοσοκομείου κοινής αποδοχής 

Αρθρο 13 

Διαδικασία λύσεως του συμβολαίου 

1. Εάν συντρέχει περίπτωση λύσης συμβολαίου σύμ¬ 
φωνα με τις περιπτώσεις γ' και δ', του άρθρου 9 του 
παρόντος, υποβάλλεται στην Ε.Σ.Α.Π αίτηση του ενδι¬ 
αφερομένου μέρους προς την Πρωτοβάθμια Επιτροπή 
Επίλυσης Οικονομικών Διαφορών Αμειβόμενων Πετο- 
σφαιριστών, η οποία περιέχει καταγγελία της σύμβασης. 
Η αίτηση εισάγεται προς συζήτηση στην πρώτη μετά 
την κατάθεσή της δικάσιμο της Επιτροπής και πάντως 
σε όχι περισσότερες από είκοσι (20) ημέρες από την 
ημέρα κατάθεσης. Αντίγραφο της αιτήσεως αυτής κοι¬ 
νοποιείται με ποινή απαράδεκτου από τον αιτούντα με 
δικαστικό επιμελητή προς εκείνον εναντίον του οποίου 
στρέφεται τουλάχιστον πέντε (5) πλήρεις ημέρες προ 
της συζητήσεώς της από την Επιτροπή Επιλύσεως Οι¬ 
κονομικών Διαφορών. 

2. Απαραίτητη προϋπόθεση για τον προσδιορισμό 
της συζήτησης της αίτησης είναι η κατάθεση ειδικού 
παράβολου για τη συζήτηση της, το ύψος του οποίου 
καθορίζεται με απόφαση του Διοικητικού Συμβουλίου 
της Ε.Σ.Α.Π. 

3. Κατά τη συζήτηση της υπόθεσης ενώπιον της 
Επιτροπής οι διάδικοι μπορούν να παρίστανται αυτο¬ 
προσώπως ή με πληρεξούσιο δικηγόρο ή προκειμένου 
για τα ΤΑΑ από εξουσιοδοτημένο μέλος αυτών. Επι¬ 
τρέπεται η παράστασή τους και με γραπτό υπόμνημα 
κατατεθειμένο στην Επιτροπή πριν τη συζήτηση της 
υπόθεσης, αν υπάρχουν λόγοι που κατά την κρίση της 
Επιτροπής δικαιολογούν τη μη αυτοπρόσωπη ή με πλη¬ 
ρεξούσιο παράσταση ενός ή και των δύο διαδίκων. Από 
την απουσία ενός ή και των δύο διαδίκων προκύπτουν 
οι συνέπειες της ερημοδικίας κατά τη διαδικασία των 
εργατικών διαφορών σύμφωνα με τον Κώδικα Πολιτικής 
Δικονομίας. Η Επιτροπή μπορεί να χορηγήσει προθε¬ 
σμία στους διαδίκους, εφόσον ζητηθεί, προκειμένου να 
καταθέσουν υπομνήματα με τις απόψεις τους και όλα 
τα αποδεικτικά τους στοιχεία. 

4. Η συζήτηση της αίτησης είναι απαράδεκτη αν δεν 
προσκομιστεί η έκθεση επιδόσεως, από την οποία να 
αποδεικνύεται η κοινοποίηση της αίτησης σύμφωνα με 
την παράγραφο 1, και δεν έχει καταβληθεί το παράβολο 
της παρ. 2, και η παράσταση του πληρεξούσιου δικηγό¬ 
ρου με προείσπραξη του οικείου Δικηγορικού Συλλόγου. 

5. Η Ε.Ε.Ο.Δ.Α.Π αποφαίνεται αιτιολογημένα το αρ¬ 
γότερο μέσα σε προθεσμία είκοσι (20) ημερών από τη 
συζήτηση της υπόθεσης. 


6. Κατά της απόφασης της πρωτοβάθμιας Επιτροπής 
Επιλύσεως Οικονομικών Διαφορών Αμειβόμενων Πε- 
τοσφαιριστών της Ε.Σ.Α.Π επιτρέπεται έφεση ενώπιον 
της δευτεροβάθμιας Επιτροπής Επιλύσεως Οικονομικών 
Διαφορών Αμειβόμενων Πετοσφαιριστών που λειτουργεί 
στην Ε.Ο.ΠΕ σύμφωνα με το άρθρο 95 του Ν. 2725/1999 
όπως ισχύει μέσα σε προθεσμία δέκα (10) ημερών από 
την κοινοποίηση της απόφασης, η οποία γίνεται με επι¬ 
μέλεια ενός των διαδίκων. Η έφεση κατατίθεται στην 
Ε.Σ.Α.Π και προωθείται, με επιμέλεια της Ε.Σ.Α.Π, στην 
Ε.Ο.ΠΕ. 

7. Για τη συζήτηση της έφεσης ενώπιον της δευτε¬ 
ροβάθμιας Επιτροπής ισχύουν αναλογικά τα προβλε- 
πόμενα στο παρόν άρθρο, ενώ για το παραδεκτό της 
έφεσης απαιτείται και η καταβολή με την κατάθεση 
νέου παράβολου στην Ε.Ο.ΠΕ, το ύψος του οποίου κα¬ 
θορίζεται με απόφαση του Δ.Σ. της Ε.Ο.ΠΕ. 

8. Η λύση του συμβολαίου επέρχεται από την έκδοση 
της απόφασης της δευτεροβάθμιας επιτροπής ή την 
τελεσιδικία της απόφασης της πρωτοβάθμιας, που πι¬ 
στοποιείται από την Ε.Σ.Α.Π, εκτός από τις περιπτώσεις 
της παραγράφου 2 του άρθρου 10, οπότε επέρχεται από 
την ημέρα της καταγγελίας. 

9. Στην περίπτωση της λύσης του συμβολαίου με κοινή 
συναίνεση των ενδιαφερομένων μερών, η λύση ανατρέ¬ 
χει στην ημερομηνία κατάθεσης της σχετικής αίτησης 
στην Ε.Ε.Ο.Δ.Α.Π. Η κατάθεση ή αποστολή της σχετικής 
αίτησης για λύση συμβολαίου με κοινή συναίνεση θα 
πρέπει να γίνεται σε αποκλειστική προθεσμία τριών 
(3) ημερών από την ημερομηνία υπογραφής του τελευ¬ 
ταίου από τα συνημμένα έγγραφα, ενώ η απόφαση της 
Ε.Ε.Ο.Δ.Α.Π θα πρέπει να εκδίδεται εντός δέκα το πολύ 
ημερών από την κατάθεση της αίτησης. 

10. Ειδικά στην περίπτωση κατάθεσης αίτησης λύσε¬ 
ως του συμβολαίου από τον πετοσφαιριστή σύμφωνα 
με την περίπτωση δ.1 του άρθρου 9 του παρόντος, το 
ΤΑΑ κατά του οποίου στρέφεται η προσφυγή, διατηρεί 
το δικαίωμα να καταβάλει ολόκληρο το οφειλόμενο 
ποσό στον πετοσφαιριστή συμπεριλαμβανομένου του 
ποσού του ειδικού παράβολου για τη συζήτηση της 
υπόθεσης ή καταθέσει όλο το παραπάνω ποσό στο 
Ταμείο Παρακαταθηκών και Δανείων, κοινοποιώντας 
του το γραμμάτιο κατάθεσης μέχρι και την ημέρα που 
θα συζητηθεί για πρώτη φορά η προσφυγή ενώπιον της 
Επιτροπής Επίλυσης Οικονομικών Διαφορών Αμειβόμε¬ 
νων Πετοσφαιριστών. Στην περίπτωση αυτή αν δεν μα¬ 
ταιωθεί η εκδίκαση της υπόθεσης, εκδίδεται απόφαση, 
η οποία απορρίπτει το αίτημα λύσης του συμβολαίου 
του αθλητή με το σωματείο - Τ.Α.Α. Η παραπάνω δυ¬ 
νατότητα δεν υπάρχει, αν κατά τη διάρκεια της ίδιας 
αγωνιστικής περιόδου, ο ίδιος αθλητής καταθέσει νέα 
προσφυγή κατά του ίδιου σωματείου - Τ.Α.Α για νέα 
καθυστέρηση καταβολής οφειλομένων. 

11. Τα παράβολα που θα καταβάλλονται και στους 
δύο βαθμούς ανεξάρτητα από την έκβαση της δίκης 
καταπίπτουν υπέρ της Ε.Σ.Α.Π (50%) και του ΠΑ.Σ.Α.Π 
(50%) για τον πρώτο βαθμό και της Ε.Ο.Π.Ε (50%) και 
του ΠΑ.Σ.Α.Π (50%) για το δεύτερο για κάλυψη των 
δαπανών λειτουργίας των Επιτροπών. 

12. Ρητά συμφωνείται ότι το παράβολο εκδίκασης υπο¬ 
θέσεων ενώπιον Ε.Ε.Ο.Δ.Α.Π που αφορούν αγωνιστικές 
περιόδους μέχρι 31/05/2014 θα είναι διαφοροποιημένο 
από τις υποθέσεις, οι οποίες θα προκύψουν μετά την 

1/06/2014, το δε ύψος του θα συμφωνηθεί με απόφαση 
των φορέων που συνυπογράφουν τον παρόντα Κανο¬ 
νισμό. 

ΚΕΦΑΛΑΙΟ Δ' 

Αποδοχές Αμειβόμενων Πετοσφαιριστών 
Άρθρο 14 

Καθορισμός αποδοχών των πετοσφαιριστών 

1. Με την επιφύλαξη των διατάξεων του άρθρου 86 
του Ν. 2725/1999, όπως ισχύει, και των επόμενων παρα¬ 
γράφων του παρόντος άρθρου, οι τακτικές αποδοχές 
των αμειβομένων πετοσφαιριστών καθορίζονται, μέσα 
στα πλαίσια των δυνατοτήτων του προϋπολογισμού 
του σωματείου - Τ.Α.Α, ελεύθερα, με το συμβόλαιο που 
υπογράφεται μεταξύ αυτών και του αντίστοιχου σω¬ 
ματείου - Τ.Α.Α. 

2. Το κατώτερο όριο των τακτικών μηνιαίων αποδο¬ 
χών των αμειβομένων πετοσφαιριστών δεν μπορεί να 
είναι κατώτερο από το αντίστοιχο κατώτατο όριο των 
αποδοχών που προβλέπονται σύμφωνα με τις εκάστοτε 
ισχύουσες διατάξεις της εργατικής νομοθεσίας.. 

3. Στους αμειβομένους πετοσφαιριστές παρέχεται 
δώρο Χριστουγέννων, δώρο Πάσχα και επίδομα αδεί- 
ας, σύμφωνα με τις εκάστοτε κείμενες διατάξεις της 
εργατικής νομοθεσίας. 

4. Σε περίπτωση που αθλητής κατά τη διάρκεια ισχύος 
του συμβολαίου του στρατεύεται και έχει ειδοποιήσει 
σχετικά το σωματείο - Τ.Α.Α από την υπογραφή του 
συμβολαίου για την υποχρέωσή του αυτή, υποχρεούται 
να θέτει αυτόν στη διάθεση του σωματείου - Τ.Α.Α και 
κατά τη διάρκεια της στράτευσης. Το σωματείο - Τ.Α.Α 
στην περίπτωση αυτή δεν έχει δικαίωμα λύσης συμ¬ 
βολαίου σε βάρος του πετοσφαιριστή. Αν όμως παρά 
την επίδειξη από μέρους του σωματείου - Τ.Α.Α της 
απαιτούμενης επιμέλειας για εξασφάλιση αδειών και 
μεταθέσεως δεν καταστεί δυνατό να εξασφαλιστεί η 
τακτική παρουσία του στις εκδηλώσεις της ομάδας, 
τότε για όσο χρονικό διάστημα διαρκεί αυτή η κατά¬ 
σταση ο αθλητής δικαιούται το 50% των τακτικών και 
έκτακτων παροχών που θα εισέπραττε στο διάστημα 
αυτό. 

Αρθρο 15 

Έκτακτες παροχές 

1. Έκτακτες παροχές στον παρόντα κανονισμό θε¬ 
ωρούνται τα χρηματικά ποσά («πριμ» μετεγγραφών ή 
υπογραφής συμβολαίου) που συμφωνούνται μεταξύ 
σωματείων - Τ.Α.Α και αμειβομένων πετοσφαιριστών 
υπέρ του πετοσφαιριστή, κατά την υπογραφή των συμ¬ 
βολαίων (αρχικών ή ύστερα από ανανέωση) συνεργα¬ 
σίας, τα οποία καταβάλλονται για όσο χρόνο διαρκεί 
το συμβόλαιο, ως εξής: το ένα τρίτο (1/3) αμέσως με 
την υπογραφή του συμβολαίου, το δε υπόλοιπο (2/3) σε 
ισόποσες ετήσιες δόσεις, την 30η Μαρτίου κάθε έτους. 
Είναι δυνατό το συμφωνούμενο ποσό να καταβληθεί 
και με οποιοδήποτε (π.χ. μηνιαίως) άλλο τρόπο με την 
προϋπόθεση ότι θα αναγράφεται στο συμβόλαιο και ότι 
οι μηνιαίες, διμηνιαίες κ.λπ. δόσεις θα είναι ισόποσες 
και ισομερώς κατανεμημένες κατά τη διάρκεια της κάθε 
αγωνιστικής περιόδου. 

2. Τυχόν άλλες έκτακτες παροχές (πριμ) για επίτευ¬ 
ξη στόχων, νίκες κ.λπ, μπορούν να προβλέπονται στο 
συμβόλαιο. 


3. Απαγορεύεται στα Τ.Α.Α και στα μέλη αυτών ή και 
σε κάθε τρίτο η καταβολή στους αθλητές έκτακτων 
παροχών, σε χρήμα ή σε είδος, πλέον των ρητά καθο- 
ριζομένων στο συμβόλαιο του αθλητή. 

4. Οι πόσης φύσεως καταβολές (τακτικών ή έκτακτων 
αποδοχών) προς τους αθλητές διενεργούνται αποκλει¬ 
στικά μέσω τραπεζικών λογαριασμών με εντολές πλη¬ 
ρωμής ή δίγραμμες επιταγές. 

5. Οποιαδήποτε ιδιαίτερη συμφωνία μεταξύ Τ.Α.Α και 
αθλητή, η οποία συνάπτεται πέραν του συμβολαίου και 
αναφέρεται σε θέματα έκτακτων ή τακτικών αποδοχών, 
είναι απολύτως άκυρη και ουδέν έννομο αποτέλεσμα 
παράγει. 

Αρθρο 16 

Έξοδα μετακίνησης κ.λπ. 

1. Οι πόσης φύσεως δαπάνες για την μετακίνηση, δι¬ 
αμονή και διατροφή των αμειβομένων πετοσφαιριστών 
κατά τους αγώνες (επίσημους ή φιλικούς) του σωματεί¬ 
ου - ΤΑΑ, βαρύνουν αποκλειστικά αυτό και δεν μπορούν 
να συμψηφιστούν στις συμβατικές τους υποχρεώσεις. 

2. Οι πετοσφαιριστές δεν δικαιούνται πρόσθετης 
αμοιβής για τις εκτός έδρας μετακινήσεις και διανυ- 
κτερεύσεις τους. 

3. Σε περίπτωση που υπάρχει πρόβλεψη στο συμβό¬ 
λαιο για τέτοιου είδους παροχές στους αθλητές, αυτές 
δεν συμπεριλαμβάνονται στις έκτακτες κατά την έννοια 
του παρόντος κανονισμού. 

Αρθρο 17 

Παρακράτηση αποδοχών για εξόφληση προστίμων 

Τα σωματεία - Τ.Α.Α, κατά την εξόφληση των μηνιαίων 
αποδοχών των πετοσφαιριστών τους παρακρατούν ή 
συμψηφίζουν τις κατά τη διάρκεια του μήνα τυχόν αντα¬ 
παιτήσεις τους κατ’ αυτών λόγω τελεσίδικης επιβολής 
χρηματικών ποινών (προστίμων). 

Αρθρο 18 

Διακοπές και μηνιαία ανάπαυση των πετοσφαιριστών 

1. Ο αμειβόμενος πετοσφαιριστής δικαιούται ετήσια 
άδεια τεσσάρων (4) εβδομάδων, σε χρόνο που καθορίζε¬ 
ται από το σωματείο - Τ.Α.Α ανάλογα με τις αγωνιστικές 
του υποχρεώσεις. Κατά το χρόνο της άδειας καταβάλ¬ 
λονται στον πετοσφαιριστή οι τακτικές αποδοχές του, 
καθώς και το επίδομα αδείας. 

2. Η κατά την προηγούμενη παράγραφο άδεια είναι 
συνεχής. Σε περίπτωση κατά την οποία το σωματείο - 
Τ.Α.Α ήθελε ανακαλέσει, ενώ διαρκεί η άδεια, τον πε- 
τοσφαιριστή στην έδρα του, έχει την υποχρέωση να 
καταβάλλει σ’ αυτόν τις δαπάνες της μετακίνησής του 
αυτής και να του χορηγήσει αριθμό ημερών άδειας, 
ίσο προς το υπολειπόμενο διάστημα της κάλυψης των 
διακοπών του. 

3. Το σωματείο - Τ.Α.Α οφείλει να χορηγεί στους πε- 
τοσφαιριστές του εβδομαδιαία ανάπαυση 24 συνεχών 
ωρών, σε χρόνο που οι αγωνιστικές υποχρεώσεις της 
ομάδας το επιτρέπουν. 

Αρθρο 19 

Ασφάλιση Αθλητών 

1. Οι αμειβόμενοι πετοσφαιριστές των Τ.Α.Α, υπάγονται 
στην ασφάλιση των κλάδων του Ι.Κ.Α., σύμφωνα με τα 
προβλεπόμενα στο άρθρο 89 του Ν. 2725/1999, όπως 

ισχύει. Οι εισφορές υπολογίζονται αποκλειστικά βάσει 
των τακτικών μηναίων αποδοχών τους. 

2. Ειδικά για την ιατροφαρμακευτική περίθαλψη των 
αμειβόμενων πετοσφαιριστών, είναι δυνατή η ασφάλισή 
τους, αντί για τον κλάδο υγείας του Ι.Κ.Α, σε ιδιωτικές 
ασφαλιστικές εταιρείες. Στην περίπτωση αυτή υπόχρε¬ 
οι για την καταβολή των ασφαλίστρων είναι τα Τ.Α.Α 
κατά τα 2/3 και οι αμειβόμενοι αθλητές κατά το 1/3. 
Σε περίπτωση σύναψης σύμβασης για το σύνολο των 
αθλητών της Α1 Εθνικής κατηγορίας, μεταξύ Ε.Σ.Α.Π, 
ΠΑ.Σ.Α.Π και ασφαλιστικής εταιρείας, η ασφάλιση αυτή 
είναι υποχρεωτική. 

Αρθρο 20 

Επίλυση οικονομικών διαφορών 

1. Οι οικονομικές διαφορές που προκύπτουν μεταξύ 
των Τ.Α.Α και των πετοσφαιριστών επιλύονται από την 
Επιτροπή Επίλυσης Οικονομικών Διαφορών της Ε.Σ.Α.Π 
σε πρώτο βαθμό και της Ε.Ο.ΠΕ σε δεύτερο που απο¬ 
φασίζουν σύμφωνα με όσα αναφέρονται στη διαδικασία 
λύσης συμβολαίων. Σε περιπτώσεις προσφυγών για επι- 
δίκαση οποιουδήποτε ποσού δεν απαιτείται καταβολή 
δικαστικού ενσήμου. 

2. Είναι απαράδεκτη η ένσταση συμψηφισμού απαιτή¬ 
σεων του προσφεύγοντος πετοσφαιριστή με παροχές 
που από ελευθεριότητα ή άλλη νόμιμη αιτία του έχουν 
αποδοθεί καθώς και με απαιτήσεις μη ορισμένες, για 
τις οποίες απαιτείται απόφαση πολιτικού δικαστηρίου. 
Η ένσταση συμψηφισμού λόγω παρακράτησης φόρου ή 
άλλης εισφοράς βαρύνουσας τον πετοσφαιριστή γίνεται 
δεκτή μόνο εφόσον αποδεικνύεται εγγράφως η σχετική 
καταβολή. Απαγορεύεται επίσης η εμμάρτυρη απόδειξη 
περί αλλαγής των όρων της σύμβασης και ιδιαίτερα 
περί μεταθέσεως της δήλης ημέρας καταβολής των 
οφειλόμενων προς τον πετοσφαιριστή παροχών. 

3. Τα χρηματικά ποσά που επιδικάζονται τελεσίδικα 
από την Ε.Ε.Ο.Δ.Α.Π στους πετοσφαιριστές πρέπει να 
καταβάλλονται από το υπόχρεο ΤΑΑ μέσα σε 10 ημέρες 
από την κοινοποίηση της σχετικής απόφασης. Απράκτου 
παρερχομένης αυτής της προθεσμίας, η Ε.Σ.Α.Π υπο- 
χρεούται στην πληρωμή των ποσών μέσα σε 10 ημέρες 
σε βάρος του υπόχρεου Τ.Α.Α, από την εγγύηση που 
έχει κατατεθεί από το σωματείο - Τ.Α.Α, εφόσον αυτό 
προβλέπεται στο σχετικό κανονισμό της Ε.Σ.Α.Π ή από 
το κεφάλαιο που έχει διαμορφωθεί προς αυτό το σκοπό 
με την καταβολή ποσών σε σχετικό ταμείο της Ε.Σ.Α.Π 
(Ταμείο Εγγυοδοσίας). 

4. Σε περίπτωση που δεν υπάρχει ή δεν επαρκεί η 
εγγύηση κατά την προηγούμενη παράγραφο, η τελεσί¬ 
δικη απόφαση της Ε.Ε.ΟΔ.Α.Π. εκτελείται σύμφωνα με 
τις διατάξεις του Κώδικα Πολιτικής Δικονομίας, πλέον 
των λοιπών προβλέψεων του Ν. 2725/1999, όπως ισχύει. 

Άρθρο 21 

Ρύθμιση οφειλών παρελθόντων ετών 

1) Παρέχεται η δυνατότητα σε αθλητές που διατη¬ 
ρούν ληξιπρόθεσμες και εκκαθαρισμένες χρηματικές 
απαιτήσεις προερχόμενες από τελεσίδικες ή και ορι¬ 
στικές (προσωρινά ή μη, εκτελεστές) αποφάσεις των 
Επιτροπών Επίλυσης Οικονομικών Διαφορών Αμειβομέ- 
νων Πετοσφαιριστών (εφεξής Ε.Ε.Ο.Δ.Α.Π) και οι οποίες 
αφορούν την περίοδο παροχής υπηρεσιών αμειβομένων 
αθλητών στα σωματεία - Τ.Α.Α μέχρι και 31/05/2014, 


να υπεισέρχονται σε διακανονισμό της αποπληρωμής 
τους με το σωματείο-Τ.Α.Α (εφεξής καλούμενη ρύθμιση 
οφειλών παρελθόντων ετών) σύμφωνα με τους όρους 
του παρόντος. 

Ο διακανονισμός αυτός περιλαμβάνει υποχρεωτικά 
την καταβολή του ποσού της απαίτησης σε συγκεκρι¬ 
μένο (ανά ποσό απαίτησης) αριθμό δόσεων . Πιο συ¬ 
γκεκριμένα: 

Από 1 έως 10.000 ευρώ, καταβολή έως 24 μηνιαίες 
δόσεις 

Από 10.001 ευρώ έως 60.000 έως 48 μηνιαίες δόσεις 
Από 60.001 και άνω έως 72 μηνιαίες δόσεις. 

Το ποσόν που διακανονίζεται περιλαμβάνει στην υπό 
κρίση περίπτωση μόνο το κεφάλαιο της απαίτησης, η 
δε δικαστική δαπάνη προστίθεται αποκλειστικά στις 
απαιτήσεις για τις οποίες έχουν εκδοθεί δικαστικές 
αποφάσεις ή έχουν συζητηθεί σε πρώτο βαθμό. Ως ποσό 
δικαστικής δαπάνης για όσες μεν υποθέσεις έχουν συζη¬ 
τηθεί σε πρώτο βαθμό από την Ε.Ε.Ο.Δ.Α.Π υπολογίζεται 
το ποσό των €300,00, για όσες έχει εκδοθεί απόφαση 
από την Πρωτοβάθμια Ε.Ε.Ο.Δ.Α.Π το ποσό των 600,00€, 
τέλος για όσες έχουν συζητηθεί στη Δευτεροβάθμια 
Ε.Ε.Ο.Δ.Α.Π το ποσό των 1000,00€. Σε κάθε περίπτωση 
στις απαιτήσεις που διέπονται από το παρόν δεν συ- 
μπεριλαμβάνονται οι αναλογούντες τόκοι υπερημερίας, 
ούτε μπορούν να αναζητηθούν αυτοί με άλλο τρόπο. 

Η υπαγωγή αθλητών και σωματείων-ΤΑΑ στους δια¬ 
κανονισμούς του παρόντος θα είναι δυνατή μετά την 
παρέλευση (1) μηνός από τη δημοσίευση του παρό¬ 
ντος Κανονισμού η δε καταβολή της πρώτης, από τις 
προβλεπόμενες, συνολικά, δόσεις, ταυτόχρονα με την 
υπογραφή του σχετικού συμφωνητικού μεταξύ σωμα- 
τείουΤ.Α.Α και πετοσφαιριστή. 

2) Η κάθε, επί μέρους, συμφωνία για την υπαγωγή 
στο παρόν αποδεικνύεται με ιδιωτικό συμφωνητικό, το 
οποίο συντάσσεται και υπογράφεται από τον αθλητή 
και το σωματείο-ΤΑΑ ή τους πληρεξουσίους δικηγό¬ 
ρους αυτών σε τέσσερα (4) αντίγραφα, τα δύο εκ των 
οποίων κατατίθενται για λόγους δημοσιότητας, στην 
Ε.Σ.Α.Π και στον ΠΑ.Σ.Α.Π, αντίστοιχα. Το κείμενο του 
σχετικού συμφωνητικού είναι κοινό και ενιαίο, σχετικό 
σχέδιο παρέχεται σε αθλητές και σωματεία-ΤΑΑ, μέσω 
του ΠΑ.Σ.Α.Π και της Ε.Σ.Α.Π, αντίστοιχα, ενώ οι δόσεις 
καταβάλλονται αποκλειστικά σε τραπεζικό λογαριασμό 
που θα υποδεικνύει ο αθλητής. 

3) Στην συγκεκριμένη ρύθμιση μπορούν να υπεισέλ- 
θουν, εφόσον τα μέρη το επιθυμούν, και απαιτήσεις 
μη προερχόμενες από τις Ε.Ε.Ο.Δ.Α.Π του παρόντος 
Κανονισμού, (ήτοι και απαιτήσεις αθλητών από αποφά¬ 
σεις πολιτικών δικαστηρίων, διαταγές προς πληρωμή 
κλπ) αλλά και συνομολογημένες (μεταξύ σωματείων 
και αθλητών) απαιτήσεις, οι οποίες δεν έχουν καταστεί 
ακόμη, επίδικες ενώπιον των αρμοδίων Ε.Ε.Ο.Δ.Α.Π. Στην 
προαναφερθείσα περίπτωση ακολουθείται η διαδικα¬ 
σία που περιγράφεται την προηγούμενη παράγραφο. 
Τέλος, στην ίδια διαδικασία μπορεί να υπαχθούν και 
απαιτήσεις, οι οποίες ήδη βρίσκονται σε επίδικη διαδι¬ 
κασία ενώπιον και των αρμοδίων επιτροπών, μετά από 
αίτηση-γνωστοποίηση του οφειλέτη σωματείου - ΤΑΑ 
περί αποδοχής του ύψους της οφειλής, προς το αρμόδιο 
Δικαστήριο ή, κατά περίπτωση, Ε.Ε.Ο.Δ.Α.Π, σε κάθε στά¬ 
ση της δίκης. Στην περίπτωση αυτή στο διατακτικό της 
εκδοθησομένης απόφασης θα μνημονεύεται η υπαγωγή 

της διαφοράς σε ρύθμιση οφειλών παρελθόντων ετών 
και θα είναι υποχρεωτική για τα συμβαλλόμενα μέρη. 

4) Από δημοσίευσης του παρόντος Κανονισμού και 
μόνο εφόσον ενεργοποιηθεί και τηρείται αναβαθμισμέ¬ 
νος θεσμός της ΑΔΕΙΟΔΟΤΗΣΗΣ των σωματείων-Τ.Α.Α 
όπως περιγράφεται στο επόμενο άρθρο, αναστέλλονται 
-σε κάθε περίπτωση- όλες οι διαδικασίες και τυχόν 
πρόσθετες πειθαρχικές κυρώσεις και ποινές, σε βάρος 
των οφειλετών σωματείων-Τ.Α.Α και των εκπροσώπων 
τους, όπως αυτές, καθορίζονται από τα άρθρα 78 παρ.2 
και 4, 82 (εξαιρουμένης της περίπτωσης του άρθρου 80), 
95 παρ.5 και 118 Α του Ν. 2725/1999 όπως ισχύει, ήτοι 
πειθαρχικές ποινές απαγόρευσης εγγραφών-μετεγγρα- 
φών, πειθαρχικές ποινές από μη λήψη πιστοποιητικού 
συμμόρφωσης στις διατάξεις του αθλητικού νόμου εκ 
μέρους Ε.Ε.Α, πειθαρχική ποινή αφαίρεσης βαθμών μίας 
νίκης εφόσον τηρείται ο δια του παρόντος άρθρου δι¬ 
ακανονισμός και εκπληρώνονται οι όροι της ρύθμισης 
οφειλών παρελθόντων ετών. Εξαιρούνται από την εν 
λόγω ρύθμιση και άρα ισχύουν οι ανωτέρω κυρώσεις 
και ποινές, μόνον για τις περιπτώσεις, οι οποίες -κατά 
την έναρξη ισχύος της ρυθμίσεως- θα αφορούν απαι¬ 
τήσεις αθλητών που έχουν καταστεί ήδη τελεσίδικες 
ή έχουν ως προς αυτές ασκηθεί και συζητηθεί εφέσεις 
και αναμένεται επ’ αυτών απόφαση από το δευτερο¬ 
βάθμιο όργανο. 

Επίσης, οι ανωτέρω κυρώσεις-ποινές θα επανισχύσουν 
σε περίπτωση μη τήρησης, κατάργησης ή μονομερούς 
τροποποίησης του θεσμού της αδειοδότησης από την 
Ε.Σ.Α.Π, όπως αυτή αναλυτικά έχει συμφωνηθεί κατωτέ¬ 
ρω ή στην περίπτωση της παραγράφου 7 του παρόντος 
άρθρου. 

5. Από τη δημοσίευση του παρόντος Κανονισμού, η 
Ε.Σ.Α.Π υποχρεούται δια τριμελούς επιτροπής, η σύστα¬ 
ση και οι αρμοδιότητες της οποίας αναφέρονται στο 
επόμενο άρθρο, να ελέγχει τα σωματεία-ΤΑΑ σχετικά με 
την τήρηση της ρύθμισης οφειλών παρελθόντων ετών 
του παρόντος άρθρου άλλα και τις εν γένει οικονομικές 
υποχρεώσεις τους έναντι των αθλητών που αφορούν 
στην τρέχουσα αγωνιστική περίοδο δύο φορές ετησίως, 
ήτοι κάθε Δεκέμβριο και κάθε Ιούλιο. Κατά τον έλεγχο 
που διεξάγεται κάθε Δεκέμβριο, η εν λόγω Επιτροπή και 
σε περίπτωση διαπίστωσης της παραβίασης των ανωτέ¬ 
ρω υποχρεώσεων, ήτοι εφόσον δεν έχει καταβληθεί για 
τη ρύθμιση οφειλών παρελθόντων ετών του παρόντος 
άρθρου και η δόση Νοεμβρίου πριν τον έλεγχο -κατά 
την εν λόγω διαδικασία δηλαδή ελέγχεται η καταβολή 
του συνόλου των δόσεων της ρύθμισης οφειλών παρελ¬ 
θόντων ετών από Ιούλιο έως και Νοέμβριο- επιβάλλει 
τις ποινές: της περικοπής κάθε χορηγίας και της μη 
έγκρισης συμβολαίων β' μεταγραφικής περιόδου. Ο εν 
λόγω έλεγχος υποχρεωτικά περατώνεται έως την 20η 
Δεκεμβρίου κάθε έτους. 

Κατά τον έλεγχο που διεξάγεται κάθε Ιούλιο και αφο¬ 
ρά τη χορήγηση της σχετικής άδειας συμμετοχής, του 
σωματείου-ΤΑΑ, στο Πρωτάθλημα της Ε.Σ.Α.Π, κατά τα 
οριζόμενα στο επόμενο άρθρο η ποινή που επιβάλλεται 
σε περίπτωση διαπίστωσης της παραβίασης των πε- 
ριγραφόμενων υποχρεώσεων είναι αποκλειστικά αυτή 
της απαγόρευσης συμμετοχής στο Πρωτάθλημα της Α1 
Εθνικής Κατηγορίας Πετοσφαίρισης της επερχόμενης 
αγωνιστικής περιόδου. 


6. Ειδικά για τις τελεσίδικες και εκκρεμοδικούσες απαι¬ 
τήσεις στο β' βαθμό δικαιοδοσίας-όπως περιγράφονται 
στο ανωτέρω εδάφιο β της παραγράφου 4 του παρό¬ 
ντος- και εφόσον επιλεγεί η υπαγωγή τους στην υπό 
του παρόντος άρθρου ρύθμιση οφειλών παρελθόντων 
ετών, αυτές θα τυγχάνουν ευνοϊκότερων ρυθμίσεων και 
συγκεκριμένα οι προβλεπόμενες, ανά ποσό απαίτησης, 
δόσεις υποχρεωτικά μειώνονται κατά το ήμισυ. 

Η ρύθμιση οφειλών παρελθόντων ετών δύναται να 
τηρείται δια εκχωρήσεως από τα έσοδα των σωμα¬ 
τείων -ΤΑΑ συμπεριλαμβανομένων των ποσών που η 
Ε.Σ.Α.Π για λογαριασμό τους διαχειρίζεται (χορηγίες 
κ.λπ.) ώστε η εκπλήρωση των υποχρεώσεων δυνάμει 
του παρόντος να προηγείται από κάθε τυχόν μεταγε¬ 
νέστερη κατάσχεση ή εκχώρηση που θα αναγγέλλεται 
στην Ε.Σ.Α.Π από απαιτήσεις που δεν έχουν ρυθμιστεί 
(προσωρινά εκτελεστές ή τελεσίδικες). 

7. Σε περίπτωση, κατά την οποία, το ΤΑΑ-σωματείο 
δεν καταβάλλει εμπρόθεσμα δύο (2), τουλάχιστον, συ¬ 
νεχόμενες, δόσεις που αφορούν στη ρύθμιση οφειλών 
παρελθόντων ετών κατά το παρόν άρθρο, τότε σωρευ- 
τικά και για όσο χρονικό διάστημα δεν τηρείται αυτή: 

α/ Καθίσταται ληξιπρόθεσμο και απαιτητό το σύνολο 
του ποσού της οφειλής (συμπεριλαμβανομένων και των 
τόκων υπερημερίας), το οποίο υπήχθη στην ρύθμιση. 

β/ Αναβιώνουν όλες οι διαδικασίες, διώξεις και πειθαρ¬ 
χικές ποινές, οι οποίες προβλέπονται στην παράγραφο 
4 του παρόντος άρθρου ή άλλους κανονισμούς και το 
Ν. 2725/1999 όπως ισχύει, ενώπιον των αρμοδίων, κατά 
περίπτωση, οργάνων. 

γ/ Αναστέλλεται υποχρεωτικά η καταβολή τυχόν χο¬ 
ρηγιών από την Ε.Σ.Α.Π προς το σωματείο και δεν εγκρί- 
νονται συμβόλαια εγγραφών/μετεγγραφών αμειβομένων 
πετοσφαιριστών του. 

δ/ Η μη τήρηση της ρύθμισης οφειλών παρελθόντων 
ετών κατά το παρόν άρθρο εκ μέρους του σωματείου- 
ΤΑΑ, λαμβάνεται υπόψη, μετά από επίκληση του αθλητή, 
κατά τη διαδικασία ΑΔΕΙΟΔΟΤΗΣΗΣ του ΤΑΑ-σωμα- 
τείου από την Ε.Σ.Α.Π κατά τα οριζόμενα στο επόμενο 
άρθρο. 

6) Στην ρύθμιση οφειλών παρελθόντων ετών δύνα- 
ται με δήλωσή τους να υπεισέρχονται και αλλοδαποί 
αθλητές-μη μέλη του ΠΑ.Σ.Α.Π, οι οποίοι παρείχαν τις 
υπηρεσίες τους σε σωματεία-ΤΑΑ, κατά την περίοδο,την 
οποία, η παρούσα αφορά. 

7) Σε περίπτωση υποβιβασμού του σωματείου-Τ.Α.Α 
που έχει υπαχθεί στο διακανονισμό από την Α1 σε κα¬ 
τώτερη μη επαγγελματική-κατηγορία, οι ανειλημμέ¬ 
νες υποχρεώσεις του δυνάμει της ρύθμισης οφειλών 
παρελθόντων ετών υφίστανται και ισχύουν ως προς 
το ερασιτεχνικό σωματείο σύμφωνα με όρους που θα 
περιληφθούν υποχρεωτικά και στον αντίστοιχο Γ ενικό 
Κανονισμό Διοργάνωσης και Διεξαγωγής Πρωταθλημά¬ 
των ή/ και Πειθαρχικό Δίκαιο της Ε.Ο.ΠΕ μέσα ένα μήνα 
από τη δημοσίευση του παρόντος. 

Άρθρο 22 
Αδειοδότηση 

1. Προκειμένου να θεσμοθετηθεί ένα ρυθμιστικό πλαί¬ 
σιο αυτοδέσμευσης, τόσο για την εφαρμογή των ρυθ- 
μίσεωνδιακανονισμών του προηγουμένου άρθρου, όσο 
και της εξασφάλισης της φερεγγυότητας των συμμε- 
τεχόντων στο πρωτάθλημα της Α1 Εθν. Κατηγορίας 

Ανδρών σωματείων-Τ.Α.Α ή Α.Ε.Ε, εισάγεται με το παρόν 
ο θεσμός ΑΔΕΙΟΔΟΤΗΣΗΣ και ελέγχου των σωματείων- 
ΤΑΑ και ανατίθεται στην Ε.Σ.Α.Π, η οποία είναι αρμόδια 
δια τριμελούς επιτροπής που αποτελείται από έναν 
εκπρόσωπο της ως πρόεδρο αυτής και δύο μέλη, ένα 
από κάθε φορέα, ΠΑ.Σ.Α.Π και Ε.Ο.ΠΕ, για τη χορήγηση 
σχετικής άδειας συμμετοχής του σωματείου - Τ.Α.Α στο 
οικείο Πρωτάθλημα. Η σύνθεση, τα επί μέρους καθήκο¬ 
ντα και η αποζημίωση των μελών της εν λόγω επιτροπής 
κοινοποιείται μέσα 3 ημέρες από τη δημοσίευση του 
παρόντος στην Εφημερίδα της Κυβερνήσεως στην Γενι¬ 
κή Γραμματεία Αθλητισμού η δε διαδικασία ελέγχου και 
χορήγησης η μη της σχετικής άδειας θα περατώνεται 
το αργότερο μέχρι τις 21/07 εκάστου έτους. 

2. Η επιτροπή είναι αρμόδια για την χορήγηση της 
άδειας συμμετοχής στο Πρωτάθλημα της Α1 ΕΘΝΙΚΗΣ 
ΚΑΤΗΓΟΡΙΑΣ ΠΕΤΟΣΦΑΙΡΙΣΗΣ ΑΝΔΡΩΝ σε κάθε συμμε- 
τέχον σωματείο-ΤΑΑ, εφόσον αυτό έχει εκπληρώσει στο 
ακέραιο τις οικονομικές υποχρεώσεις της απελθούσης 
αγωνιστικής περιόδου και τηρεί την ρύθμιση οφειλών 
παρελθόντων ετών, όπως αποτυπώθηκε στο προανα- 
φερθέν άρθρο 21. 

Πιο συγκεκριμένα, η Επιτροπή συγκεντρώνει επικυ¬ 
ρωμένα συμβόλαια απερχόμενης αγωνιστικής περιό¬ 
δου όλων των σωματείων - Τ.Α.Α, τα οποία κατά την 
κατάταξή τους στο πίνακα Πρωταθλήματος έχουν τις 
αγωνιστικές προϋποθέσεις συμμετοχής στο επερχό- 
μενο Πρωτάθλημα και ιδιωτικά συμφωνητικά ή άλλα 
αποδεικτικά της ρύθμισης οφειλής παρελθόντων ετών 
κατά το προαναφερθέν άρθρο έγγραφα και ελέγχει 
την τήρηση των οικονομικών υποχρεώσεων εκ μέρους 
αυτών (των σωματείων -Τ.Α.Α). Η Επιτροπή καλεί τα 
σωματεία-Τ.Α.Α να καταθέσουν αποδεικτικά κατάθε¬ 
σης σε τραπεζικούς λογαριασμούς των δόσεων που 
αφορούν τη ρύθμιση οφειλών παρελθόντων ετών κατά 
το προηγούμενο άρθρο ή σε σχέση με τις οικονομικές 
υποχρεώσεις της απελθούσης αγωνιστικής περιόδου 
κάθε αποδεικτικό έγγραφο. 

Ταυτόχρονα οι αθλητές υποχρεούνται να καταθέσουν 
αντίστοιχα υπεύθυνη δήλωση αποπληρωμής του κατά 
περίπτωση ποσού διακανονισμού ή εξόφλησης τακτι¬ 
κών και έκτακτων αποδοχών έως και τον προηγούμενο 
μήνα ή αντίθετα να θέσουν υπ’ όψιν της Επιτροπής την 
απαίτησή τους από οποιαδήποτε αιτία. 

3. Σε ότι αφορά στους υφιστάμενους διακανονισμούς 
λαμβάνονται υπ’ όψιν κατά την διαδικασία του παρό¬ 
ντος, το δε αντίστοιχο συμφωνητικό υποχρεωτικά κα¬ 
τατίθεται αρμοδίως όπως και όπου στην παράγραφο 2 
του άρθρου 21 του παρόντος ορίζεται. 

4. Σε ότι αφορά τις περιπτώσεις που υφίσταται δια¬ 
φωνία ως προς το ύψος της οφειλής, η οποία θα λη- 
φθεί υπόψιν για την αδειοδότηση, η τριμερής επιτροπή 
αδειοδότησης θα αποφαίνεται επί της διαφοράς και επί 
του τελικού ποσού απαίτησης. 

5. Σε περίπτωση μη εκπλήρωσης των ανωτέρω 
όρων -για την απόδειξη των οποίων λαμβάνονται υπ’ 
όψιν σωρευτικά τα έγγραφα του σωματείου -Τ.Α.Α και 
του κάθε πετοσφαιριστή- όπως περιγράφηκαν στο πα¬ 
ρόν αλλά και στο προαναφερθέν άρθρο, 21, του παρό¬ 
ντος Κανονισμού, εκ μέρους του σωματείου-Τ.Α.Α, η 
αρμόδια επιτροπή της Ε.Σ.Α.Π δεν χορηγεί τη σχετική 
άδεια συμμετοχής στο επερχόμενο πρωτάθλημα χωρίς 
να αποκλείεται η επιβολή πρόσθετων ποινών, π.χ όσων 


υφίστανται σε περιπτώσεις μη τήρησης ρύθμισης οφει¬ 
λών παρελθόντων ετών του προηγούμενου άρθρου ήτοι 
η μη επικύρωση συμβολαίων/μετεγγραφών ή η περικοπή 
ή αναστολή πληρωμής χορηγίας από την Ε.Σ.Α.Π κ.λπ. 

6. Εκπλήρωση των όρων της παρούσας και άρα ότι 
συντρέχουν οι προϋποθέσεις του παρόντος για τη χορή¬ 
γηση της σχετικής άδειας λογίζεται για τη μεν ρύθμιση 
οφειλών παρελθόντων ετών η καταβολή μέχρι και της 
δόσης του Ιουνίου πριν από την αδειοδότηση για τη δε 
απελθούσα αγωνιστική περίοδο η πλήρη εξόφληση του 
ποσού του συμβολαίου (πριν την αδειοδότηση). 

Η μη χορήγηση της άδειας συμμετοχής στο Πρωτά¬ 
θλημα της Α1 Εθνικής Κατηγορίας- Ν/οΙΙθγΙθαρυθ του 
παρόντος άρθρου λόγω της μη τήρησης εκ μέρους 
των σωματείων- ΤΑΑ ή ΑΑΕ των υποχρεώσεων τους, 
θεωρείται σοβαρή παράβαση νόμου, η οποία επισύ¬ 
ρει τη μη χορήγηση του σχετικού πιστοποιητικού από 
την Επιτροπή.Επαγγελματικού Αθλητισμού ( Ε.Ε.Α ) ή 
άλλη τυχόν αρμόδια επιτροπή ή αρχή, σύμφωνα με τα 
προβλεπόμενα στο άρθρο 77Α παρ.3 του Ν. 2725/1999, 
όπως ισχύει με εντεύθεν προβλεπόμενες πειθαρχικές 
και άλλες ποινές. 

7. Σε περίπτωση υποβιβασμού σωματείου-Τ.Α.Α που 
έχει υπαχθεί στη ρύθμιση παρελθόντων ετών από την 
Α1 σε κατώτερη-μη επαγγελματική-κατηγορία, οι ανει¬ 
λημμένες υποχρεώσεις του βάσει διακανονισμών συνε¬ 
χίζουν να ισχύουν ως προς το ερασιτεχνικό σωματείο 
και σε περίπτωση μη τήρησής τους, το σωματείο αυτό 
να αντιμετωπίζει τις κυρώσεις που θα προβλεφθούν 
από τον αντίστοιχο Κανονισμό της Ε.Ο.ΠΕ. 

Το σωματείο το οποίο έχει μεν υποβιβαστεί ισχύο- 
ντος σχετικού διακανονισμού και το οποίο, ακολούθως 
έχει κατακτήσει αγωνιστικά την άνοδο στην Α1 Εθνική 
Κατηγορία, θα μπορεί να αγωνιστεί σε αυτήν μόνον κα¬ 
τόπιν τακτοποίησης της ήδη ανειλημμένης ρυθμίσεως, 
η οποία θα αφορά την καταβολή πέντε (5) τουλάχιστον 
δόσεων βάσει του διακανονισμού, που οφείλονται για 
το χρονικό διάστημα μέχρι τις 31/05 του έτους μέσα 
στο οποίο κατακτήθηκε η άνοδος του σωματείου στην 
Α1 Εθνική Κατηγορία. 

Τέλος, κάθε σωματείο το οποίο έχει κατακτήσει αγω¬ 
νιστικά την συμμετοχή στην Α1 Εθνική Κατηγορία πλην 
όμως δεν είχε υπαχθεί στη ρύθμιση οφειλών παρελθό¬ 
ντων ετών του προηγούμενου άρθρου, οφείλει από την 
κατακύρωση του Πίνακα Κατάταξης του αντίστοιχου 
Πρωταθλήματος και την εξασφάλιση της συμμετοχής 
στην Α1 Εθνική Κατηγορία, και μέχρι την ημέρα της χο¬ 
ρήγησης άδειας συμμετοχής στο Πρωτάθλημα από την 
Επιτροπή αδειοδότησης, να έχει υπάγει χρέη ληξιπρόθε¬ 
σμα και απαιτητά στην ρύθμιση οφειλών παρελθόντων 
ετών του προηγούμενου άρθρου και να έχει προκατα¬ 
βάλλει ποσό ίσο τουλάχιστον με 5 δόσεις, όπως αυτές 
θα έχουν προκύψει από τον διακανονισμό ανά ποσό 
απαίτησης. Σε περίπτωση που το σωματείο-Τ.Α.Α δεν 
συμμορφωθεί με την ανωτέρω υποχρέωση, δεν θα του 
χορηγείται άδεια συμμετοχής στο πρωτάθλημα της Α1 
Εθνικής κατηγορίας - νοΙΙθγΙβαρυο. 

Αναφορικά με τις 2 προαναφερθείσες περιπτώσεις 
που σχετίζονται με τη συμμετοχή σωματείου - ΤΑΑ από 
την Α2 στην Α1 Εθνική Κατηγορία, σχετική πρόβλεψη θα 
υπάρξει, σε αντίστοιχους κανονισμούς και προκηρύξεις 
πρωταθλήματος των εμπλεκόμενων φορέων. Επιπλέον 
και προς αυτό το σκοπό η Ε.Σ.Α,Π και η Ε.Ο.ΠΕ οφεί- 

λουν να ενημερώνουν με την κατακύρωση του πίνακα 
κατάταξης του Πρωταθλήματος της Α2 Εθνικής Κατη¬ 
γορίας στα σωματεία που κατέκτησαν τη θέση και τη 
συμμετοχή στην Α1 Εθνική Κατηγορία όπως προβούν 
στην τακτοποίηση των προαναφερθέντων υποχρεώσε¬ 
ων ανάλογα με το αν είχαν ή όχι υπαχθεί στη ρύθμιση 
οφειλών παρελθόντων ετών. 

Οι αποφάσεις της Επιτροπής δεν προσβάλλονται και 
δεν ανακαλούνται εκτός εάν το σωματείο -Τ.Α.Α έχει 
συμμορφωθεί με την οριζόμενη στο παρόν διαδικασία 
προσκομίζοντας αποδεικτικά έγγραφα στην αρμόδια 
επιτροπή. 

Τα σχετικά άρθρα 21 και 22 του παρόντος υποχρεωτι¬ 
κά ενσωματώνονται σε εσωτερικούς Κανονισμούς των 
εμπλεκόμενων στο παρόν φορέων και σε αντίστοιχους 
Κανονισμούς τους ή εγκυκλίους (ενδεικτικά αναφερό- 
μενοί: Γενικό Κανονισμό Διοργάνωσης και Διεξαγωγής 
Πρωταθλημάτων ή και Πειθαρχικό Δίκαιο και Προκηρύ¬ 
ξεις Πρωταθλήματος), τα κείμενα των οποίων και προς 
αυτό το σκοπό θα τροποποιηθούν. 

ΚΕΦΑΛΑΙΟ Ε' 

Καθήκοντα Αμειβόμενων Πετοσφαιριστών - Κυρώσεις 
Αρθρο 23 

Καθήκοντα Πετοσφαιριστών 

Οι αμειβόμενοι πετοσφαιριστές έχουν υποχρέωση: 

α) Να τηρούν, τις τεχνικού, αθλητικού και πειθαρχικού 
χαρακτήρα αποφάσεις και διατάξεις που κοινοποιούνται 
σ’ αυτούς από το σωματείο στο οποίο ανήκουν. 

β) Να μην ασκούν άλλη αθλητική δραστηριότητα χωρίς 
ειδική γί αυτό άδεια του σωματείου - ΤΑΑ στο οποίο 
ανήκουν. 

γ) Να συμμετέχουν εκτός των περιπτώσεων ασθένειας 
ή ατυχημάτων πιστοποιούμενων από τον γιατρό του 
σωματείου σε όλες τις προπονήσεις στις ώρες και σε 
τόπους οριζόμενους από το σωματείο - Τ.Α,Α, καθώς 
και σε όλους τους αγώνες (επίσημους ή φιλικούς) του 
σωματείου, ανεξάρτητα με τον τόπο τέλεσης αυτών 
(εσωτερικό ή εξωτερικό). 

δ) Να χρησιμοποιούν τα από τα σωματεία - Τ.Α.Α κα¬ 
θοριζόμενα μέσα μεταφοράς (ξηρός, θάλασσας, αέρα). 

ε) Να ορίζουν την κατοικία τους στον υποδεικνυόμενο 
από το σωματείο - Τ.Α.Α στο οποίο ανήκουν τόπο, κατά 
τα ειδικότερα οριζόμενα στο συμβόλαιο. Σε περίπτωση 
που η επιλογή του τόπου της κατοικίας τους επαφίεται 
από το σωματείο - Τ.Α.Α στην διακριτική ευχέρεια του 
πετοσφαιριστή, αυτός οφείλει να γνωστοποιεί την ακρι¬ 
βή διεύθυνση της εκάστοτε κατοικίας του στο σωματείο. 

Άρθρο 24 
Κυρώσεις 

1. Πετοσφαιριστής, ο οποίος παραβαίνει τα απέναντι 
στο σωματείο - Τ.Α.Α που ανήκει καθήκοντά του, τι¬ 
μωρείται ανάλογα με τη βαρύτητα της παράβασης και 
μετά από προηγούμενη κλήση σε απολογία με μία από 
τις ακόλουθες ποινές: 

α) Επίπληξη 

β) Πρόστιμο 

γ) Λύση του συμβολαίου 

δ) Οριστική διαγραφή από το Μητρώο Αμειβόμενων 
πετοσφαιριστών. 

2. Οι ποινές της επίπληξης και του προστίμου επι¬ 
βάλλονται από το Τ.Α.Α του σωματείου σύμφωνα με 


τα προβλεπόμενα στον εσωτερικό κανονισμό, με την 
προϋπόθεση να έχει λάβει γνώση αποδεδειγμένα του 
κανονισμού πριν τη τέλεση του παραπτώματος ο πε- 
τοσφαιριστής.. Τέλος οι ως άνω ποινές του προστίμου 
και της επίπληξης ανακοινώνονται στον ενδιαφερόμενο 
πετοσφαιριστή και στον ΠΑ.Σ.Α.Π μέσα σε 10 ημέρες 
από την λήψη της σχετικής απόφασης. 

3. Το κατά την προηγούμενη παράγραφο εκάστοτε 
επιβαλλόμενο πρόστιμο δεν μπορεί να είναι ανώτερο 
του 5% του συνόλου των ετήσιων τακτικών και έκτα¬ 
κτων αποδοχών του πετοσφαιριστή. 

4. Η ποινή της λύσης του συμβολαίου επιβάλλεται 
σύμφωνα με τα οριζόμενα στο άρθρο 12 του παρόντος. 

5. Η ποινή της οριστικής διαγραφής από το Μητρώο 
Αμειβόμενων πετοσφαιριστών επιβάλλεται σύμφωνα με 
τα οριζόμενα στο άρθρο 26 του παρόντος Κανονισμού. 

6. Κατά των αποφάσεων της παρ. 2 του παρόντος άρ¬ 
θρου επιτρέπεται προσφυγή του πετοσφαιριστή ενώπι¬ 
ον της πρωτοβάθμιας Επιτροπής Επίλυσης Οικονομικών 
Διαφορών της Ε.Σ.Α.Π, η οποία ασκείται εντός 10 ημερών 
από την κοινοποίηση σ’ αυτόν της σχετικής απόφασης. 

7. Κατά των αποφάσεων της πρωτοβάθμιας Επιτροπής 
Επίλυσης Οικονομικών Διαφορών που εκδίδονται σε 
πρώτο βαθμό σε εφαρμογή του παρόντος άρθρου επι¬ 
τρέπεται έφεση ενώπιον της Δευτεροβάθμιας Επιτρο¬ 
πής Επίλυσης Οικονομικών Διαφορών της Ε.Ο.ΠΕ μέσα 
σε δέκα (10) ημέρες από την κοινοποίηση της απόφασης, 
σύμφωνα με τις ειδικές διατάξεις που τη διέπουν. 

Αρθρο 25 

Μείωση αποδοχών των πετοσφαιριστών σε 
περίπτωση αποκλεισμού τους από τους αγώνες 

1. Σε περίπτωση αποκλεισμού του πετοσφαιριστή από 
τους αγώνες για λόγους που αφορούν αποκλειστικά σε 
παραβίαση εκ μέρους του, διατάξεων περί Δωροδοκί- 
ας-Δωροληψίας, για αλλοίωση αποτελέσματος αγώνα 
και ντόπινγκ, σύμφωνα με τις κείμενες διατάξεις, το 
σωματείο - Τ.Α.Α δικαιούται να παρακρατεί την ολική 
αμοιβή των τακτικών μηνιαίων αποδοχών αυτού την 
αναλογούσα στο χρόνο διάρκειας του αποκλεισμού από 
τους αγώνες. 

2. Το σωματείο - Τ.Α.Α οφείλει να γνωστοποιήσει στον 
ενδιαφερόμενο πετοσφαιριστή την απόφασή του, μέσα 
σε δέκα (10) ημέρες από τη λήψη της. 

3. Κατά της απόφασης αυτής, επιτρέπεται προσφυ¬ 
γή ενώπιον της πρωτοβάθμιας Επιτροπής Επιλύσεως 
Οικονομικών Διαφορών της Ε.Σ.Α.Π μέσα σε δέκα (10) 
ημέρες από την κοινοποίησή της. 

Αρθρο 26 

Οριστική διαγραφή πετοσφαιριστή από το Μητρώο 
Αμειβόμενων Πετοσφαιριστών 

1. Η ποινή της οριστικής διαγραφής του πετοσφαι- 
ριστή από το Μητρώο Αμειβόμενων Πετοσφαιριστών 
επιβάλλεται στις παρακάτω περιπτώσεις: 

α) Για παράβαση καθηκόντων στο σωματείο - ΤΑΑ που 
ανήκει, χαρακτηριζόμενη από τη φύση του παραπτώμα¬ 
τος, σαν ιδιαίτερα σοβαρή που δεν αρμόζει στις οφει- 
λόμενες υποχρεώσεις ως αμειβομένου πετοσφαιριστή 
(ευ αγωνίζεσθε) ή συνιστούν δυσφήμηση του αθλήματος 
της πετοσφαίρισης. 

β) Λόγω επιβολής κύρωσης από την Επιτροπή Φιλά¬ 
θλου Πνεύματος. 

γ) Για καταδίκη σύμφωνα με τη διάταξη του άρθρου 
132 του Ν. 2725/1999 όπως ισχύει και κωλύματα του 
νόμου. 

2. Η κατά την προηγούμενη παράγραφο ποινή, επι¬ 
βάλλεται από το αρμόδιο δικαιοδοτικό όργανο κατά τις 
ισχύουσες διατάξεις, είτε αυτεπάγγελτα είτε ύστερα 
από πρόταση του σωματείου που ανήκει ο πετοσφαι- 
ριστής. 

ΚΕΦΑΛΑΙΟ ΣΤ 

Υποχρεώσεις Σωματείων και Αμειβόμενων 
Πετοσφαιριστών απέναντι στις Εθνικές Ομάδες 

Άρθρο 27 

Συμμετοχή αμειβομένων πετοσφαιριστών στις εθνικές 
ομάδες αγώνες επίδειξης - Κυρώσεις 

1. Τα Τ.Α.Α έχουν υποχρέωση να θέτουν στην διάθεση 
της Ε.Ο.ΠΕ τους πετοσφαιριστές τους για τη συμμετοχή 
τους στους κάθε είδους αγώνες και προπονήσεις των 
εθνικών ομάδων. Σε περίπτωση άρνησης το υπαίτιο 
ΤΑΑ τιμωρείται με αποκλεισμό από τους αγώνες Πρω¬ 
ταθλήματος και Κυπέλλου για χρονικό διάστημα τριών 
(3) τουλάχιστον αγωνιστικών ημερών. 

2. Πετοσφαιριστές που αδικαιολόγητα αρνούνται προ¬ 
σφορά των υπηρεσιών τους προς την Εθνική Ομάδα 
τιμωρούνται με απόφαση του Διοικητικού Συμβουλίου 
της Ε.Ο.ΠΕ με ποινή αποκλεισμού από τους επίσημους 
αγώνες του Τ.Α.Α που ανήκουν, τριών (3) τουλάχιστον 
αγωνιστικών ημερών. Σε περίπτωση υποτροπής η παρα¬ 
πάνω ποινή διπλασιάζεται σε ποινή έξι (6) τουλάχιστον 
αγωνιστικών ημερών. 

3. Πετοσφαιριστής ο οποίος αποκλείσθηκε από την 
Εθνική Ομάδα λόγω τραυματισμού του ή ασθένειας, δεν 
μπορεί να μετέχει σε αγώνα του Τ.Α.Α που ανήκει πριν 
περάσουν οκτώ (8) ημέρες από τον αγώνα της Εθνικής 
Ομάδας, στον οποίο δεν μετείχε εξαιτίας του παραπάνω 
λόγου. Η τυχόν συμμετοχή αυτού, σε αγώνα του Τ.Α.Α 
του, συνιστά αντικανονική συμμετοχή που τιμωρείται 
αυτεπάγγελτα από την διοργανώτρια. Εξαιρούνται οι 
πετοσφαιριστές οι οποίοι δεν αγωνίσθηκαν με το σωμα¬ 
τείο - Τ.Α.Α, λόγω τραυματισμού ή ασθένειας σε αγώνα 
πρωταθλήματος ή κυπέλλου αμέσως προηγούμενου του 
αγώνα της Εθνικής Ομάδας. 

4. Οι παραπάνω ρυθμίσεις ισχύουν αναλογικά και για 
τους αγώνες επίδειξης που διοργανώνει η Ε.Σ.Α.Π. 

Αρθρο 28 

Κάλυψη αμειβομένων πετοσφαιριστών σε περίπτω¬ 
ση τραυματισμού σε αγώνες και προπονήσεις Εθνι¬ 
κών ομάδων. 

Τυχόν τραυματισμός αμειβομένου πετοσφαιριστή σε 
αγώνες ή προπονήσεις της Εθνικής Ομάδας και παραπέ¬ 
ρα συνδρομή των προϋποθέσεων λύσης της ισχύος του 
συμβολαίου, δεν αποτελεί λόγο λύσης του συμβολαίου 
κατά το άρθρο 9 του παρόντος, οι δε οφειλόμενες στον 
πετοσφαιριστή από το συμβόλαιο τακτικές παροχές 
καταβάλλονται κατά το διάστημα της, από το λόγο 
αυτό αδυναμίας παροχής των υπηρεσιών του, από την 
Ε.Ο.ΠΕ. Στην περίπτωση αυτή η Ε.Ο.ΠΕ υποχρεούται 
στην καταβολή και των τυχόν εκτάκτων παροχών τις 
οποίες θα απολάμβανε κατά το ανωτέρω χρονικό διά¬ 
στημα ο πετοσφαιριστής αγωνιζόμενος στους αγώνες 
του σωματείου - Τ.Α.Α, στο οποίο ανήκει. Η αποζημίωση 


αυτή, συνολικά για τακτικές και έκτακτες παροχές, θα 
ανέρχεται μέχρι του ποσού των εξήντα χιλιάδων ευρώ 
(60.000 €). Σε περίπτωση που, το παραπάνω ποσό δεν 
καλύπτει την αποζημίωση των τακτικών και έκτακτων 
παροχών, τότε το Τ.Α.Α υποχρεούται να καταβάλλει το 
υπόλοιπο ποσό. Οι παραπάνω ρυθμίσεις ισχύουν ανα¬ 
λογικά και για την συμμετοχή του αθλητή σε αγώνα 
επίδειξης που διοργανώνει η Ε.Σ.Α.Π. 

ΚΕΦΑΛΑΙΟ Ζ' 

Μεταβατικές - Ειδικές Διατάξεις 
Αρθρο 29 

Λύση συμβολαίου - οικονομικές διαφορές σε 
περίπτωση υποβιβασμού 

1. Σε περίπτωση υποβιβασμού ομάδας σωματείου που 
διατηρεί Τ.Α.Α σε ερασιτεχνική κατηγορία πρωταθλήμα¬ 
τος, ή διάλυσης του Τ.Α.Α λόγω συμμετοχής σε κατηγο¬ 
ρία που υπάρχει αυτή η δυνατότητα, η σύμβαση με τον 
αθλητή λύνεται, με την επιφύλαξη των διατάξεων της 
επόμενης παραγράφου, αζημίως και για τα δύο μέρη. 

2. Σε περίπτωση που το συμβόλαιο του αθλητή με το 
Τ.Α.Α του σωματείου που υποβιβάζεται δεν έχει λήξει, 
το ιδρυτικό σωματείο επιτρέπεται να διατηρήσει τον 
αθλητή στη δύναμή του είτε μέχρι τη λήξη του συμβο¬ 
λαίου, αν αυτό λήγει μέσα σε χρονικό διάστημα ενός (1) 
έτους από την επικύρωση της βαθμολογίας του πρω¬ 
ταθλήματος, είτε μέχρι ένα (1) έτος από την παραπάνω 
επικύρωση, αν η διάρκεια του συμβολαίου υπερβαίνει το 
ένα έτος από αυτή. Εφόσον το σωματείο διατηρήσει τον 
αθλητή στη δύναμή του, για τις σχέσεις του αθλητή με 
το σωματείο εφαρμόζονται οι διατάξεις του παρόντος. 

3. Για τις υποχρεώσεις και τα δικαιώματα των πε- 
τοσφαιριστών έναντι των Τ.Α.Α των υποβιβαζόμενων 
σωματείων του παρόντος άρθρου, ισχύουν τα προβλε- 
πόμενα στο άρθρο 90Α του Ν. 2725/1999, όπως ισχύει. 

4. Οι οικονομικές διαφορές μεταξύ των σωματείων 
αυτών και αθλητών ή προπονητών, τόσο αυτές που 
αναφέρονται στην περίοδο που υπήρχε Τ.Α.Α, όσο και 
στην περίοδο διάρκειας του Συμβολαίου κατά τα ορι¬ 
ζόμενα στην παράγραφο 2, επιλύονται σε Α’ βαθμό από 
την Ε.Ε.Ο.Δ.Α.Π της Ε.Σ.Α.Π και σε δεύτερο βαθμό από 
την αντίστοιχη Επιτροπή της Ε.Ο.ΠΕ. 

Αρθρο 30 

Μεταβατικές διατάξεις 

1. Όπου στις διατάξεις του παρόντος αναφέρεται 
ο όρος Τμήμα Αμειβόμενων Πετοσφαιριστών (Τ.Α.Α), 
νοούνται και τα σωματεία που αγωνίζονται στην Α2 
Εθνική Κατηγορία και έχουν ιδρύσει Τ.Α.Α. Οι οικονομι¬ 
κές διαφορές μεταξύ των Σωματείων - Τ.Α.Α αυτών και 
αθλητών ή προπονητών, επιλύονται σε Α' βαθμό από 
την Ε.Ε.Ο.Δ.Α.Π της Ε.Σ.Α.Π και σε δεύτερο βαθμό από 
την αντίστοιχη Επιτροπή της Ε.Ο.ΠΕ. 

2. Με την εφαρμογή του παρόντος τα σωματεία - Τ.Α.Α 
και οι αθλητές υποχρεούνται να αναπροσαρμόσουν 
όλα τα ισχύοντα συμβόλαια σύμφωνα με τους όρους 
αυτού. Σε περίπτωση που αυτό δεν καταστεί δυνα¬ 
τό, συμβόλαια που έχουν κατατεθεί στην Ε.Ο.ΠΕ ή την 
Ε.Σ.Α.Π μέχρι την ημέρα δημοσίευσης του παρόντος με 
το προγενέστερο καθεστώς θεωρούνται έγκυρα μέχρι 
τη λήξη τους. 

Άρθρο 31 

Καταγγελία Κανονισμού 

1. Από τη δημοσίευση του παρόντος κανονισμού και 
για όσο χρόνο διαρκεί η ισχύς του ή μέχρι την κατά 
την παράγραφο 3 του άρθρου 87 του Ν. 2725/1999 όπως 
ισχύει καταγγελία διατάξεων αυτού, τα ενδιαφερόμενο 
μέρη έχουν την υποχρέωση να τηρούν τον παρόντα 
Κανονισμό και να σέβονται τις καθορισθείσες υποχρε¬ 
ώσεις τους και τις διαδικασίες που με τον παρόντα 
συμφωνήθηκαν. 

2. Οι διατάξεις του παρόντος κανονισμού μπορεί να 
καταγγέλλονται από τα ενδιαφερόμενο μέρη μετά τη 
συμπλήρωση τριετίας από την έναρξη εφαρμογής τους. 

Η καταγγελία γίνεται τρεις (3) μήνες πριν από τη συ¬ 
μπλήρωση τριετίας. Η απαγόρευση της παραγράφου 1 
του παρόντος άρθρου ισχύει και κατά τη διάρκεια των 
δίμηνων διαπραγματεύσεων που ακολουθούν την κατά 
τ’ ανωτέρω καταγγελία. 

Άρθρο 32 

Συγκρότηση Επιτροπής Μελέτης συστήματος 
ελεύθερων συμβολαίων 

Μέσα σε τρεις (3) μήνες από την έναρξη ισχύος του 
παρόντος κανονισμού συγκροτείται Επιτροπή από 
ισάριθμους εκπροσώπους της Ε.Ο.ΠΕ, της Ε.Σ.Α.Π και 
του ΠΑ.Σ.Α.Π, έργο της οποίας είναι η μέχρι την νέα, 
σύμφωνα με τις διατάξεις του προηγούμενου άρθρου, 
τροποποίηση του παρόντος κανονισμού, μελέτη και δι¬ 
ατύπωση πρότασης για την καθιέρωση συστήματος 
ελεύθερων συμβολαίων βασιζόμενου κατά προτίμηση σε 


κοινό ανώτατο όριο μισθών που μπορεί να καταβάλλει 
ετησίως το κάθε σωματείο - Τ.Α.Α στους πετοσφαιρι- 
στές του, καθοριζόμενο με βάση τα κάθε είδους έσοδα 
του οικονομικά ισχυρότερου σωματείου - Τ.Α.Α κατά την 
αμέσως προηγούμενη αθλητική περίοδο. 

Αρθρο 33 
Διάφορα Θέματα 

Μέσα σε ένα μήνα (1) από την έναρξη ισχύος του 
παρόντος κανονισμού συγκροτείται Επιτροπή από ισά¬ 
ριθμους εκπροσώπους της Ε.Ο.ΠΕ, της Ε.Σ.Α.Π και του 
ΠΑ.Σ.Α.Π, έργο της οποίας είναι η διοργάνωση και η 
προώθηση του διαλόγου και η συνεργασία μεταξύ των 
φορέων για ζητήματα όπως είναι: 

Νόθευση Αποτελεσμάτων Αγώνων και η καταπολέ¬ 
μησή της 

Εκπαίδευση και Αθλητισμός 

Επαγγελματική αποκατάσταση αθλητών μετά τον 
Αθλητισμό 

Καταπολέμηση φαρμακοδιέγερσης 

Εθισμός σε παίγνια 

Ελάχιστο περιεχόμενο συμβολαίων και χρόνος ερ¬ 
γασίας 

Η ισχύς του παρόντος κανονισμού αρχίζει από τη 
δημοσίευση στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 3 Δεκεμβρίου 2015 

Ο ΥΦΥΠΟΥΡΓΟΣ 

ΧΑΡΑΛΑΜΠΟΣ - ΣΤΑΥΡΟΣ ΚΟΝΤΟΝΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 










